Мислабу | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариМислабу\nБир бор экан, бир йўқ экан, одамларнинг айтишига қараганда Балх шаҳрида бир золим подшоҳ бор экан. Унинг золимлиги бошқа подшоҳлардан ҳам ўтиб кетган экан. У ўз билганидан қолмас, бировга қулоқ солмас экан. Унинг бир-биридан чиройли тўртта хотини бор экан-у, лекин битта ҳам фарзанди йўқ экан. Шу тўғрида кўп қайғурар экан. Ҳеч иложини топа олмай, аламини халқдан олар экан. Унинг жуда чиройли саройи бор экан. Ҳовлисида ҳар хил гуллар очилиб, булбуллар эрта-ю кеч тинмай сайрар экан. Подшоҳнинг бир чол хизматкори шу боғда ишлар экан. У бўш вақтларида ўтин териб келиб, уни сотиб кун ўтказар экан. Кунлардан бир кун чол ўтин теришга тоғга борса, бир дарахт шохчасида кўзлари энди очилаётган, қанотлари ҳам энди ўсиб келаётган бир кичкина тўтиқушни кўрибди. Раҳми келиб уни уйига олиб келибди, яхши парвариш қилиб, гапга ўргатибди.\nҚуш катта бўлганда анча гап ўрганиб олибди. Чолнинг кундан-кунга бели букчайиб, сочи оқариб, тишлари тушиб, куч-қувватдан кетиб, ўтин ҳам тера олмайдиган бўлиб қолибди. “Шу қушимни подшоҳга олиб борсам, раҳми келиб бирор нарса берар, қуруқ қўймас”, деб қушини кўтариб шоҳ олдига борибди. Подшоҳнинг қушга ҳаваси келиб, чолга бундай дебди:\n— Бу қушни нимага кўтариб юрибсан, уни қаердан топдинг?\nЧол икки букилиб салом берибди-да, сўз бошлабди:\n— Мен бу қушни ўтин териб юрганимда топиб олган эдим. Парвариш қилиб, гапга ўргатдим. Энди қариб қолдим, бироз чой-чақа берарсиз деб, шу қушни сизга олиб келган эдим, — дебди.\n— Мана қушинг учун, — деб шоҳ озгина пул бериб жўнатибди.\nПодшоҳ усталарга тилла қафас ясашни буюрибди. Тўтиқуш қафасни эшитиши билан олтин қафасдан кўра чолнинг зах, қоронғу уйи афзаллигини ўйлаб, афсусланибди. Тез вақт ичида қафас тайёр бўлибди. Подшоҳ тўтиқушни қафасга солиб, тахтининг тепасига осиб қўйибди. Ҳар куни тўти билан гаплашиб ўтирадиган бўлибди. Подшоҳ тўтиқушга:\n— Қаерга борсам ҳам сени бирга олиб бораман, — деб ваъда қилибди.\nКунларнинг бирида подшоҳ амалдорлари билан овга чиқибди. Лекин тўтиқушни эсидан чиқарибди. Подшоҳ кетгандан кейин унинг тўртинчи хотини яхши кийиниб тахт устига чиқиб ўтириб тўтиқушдан гап сўрабди:\n— Тўтиқушжон, тўтиқушжон, қани менга айтиб бер-чи, дунёда мен чиройлими ёки мендан ҳам чиройли, мендан ҳам сулув, мендан ҳам озода одам борми? —дебди. Тўтиқуш бироз ўйлаб туриб:\n— Бибишим, кўнглингизга қараб айтайми, кўрганимни айтайми? — дебди. Малика қаҳ-қаҳлаб кулиб:\n— Эй, тўтиқуш, кўп ажаб экансан. Кўнглимга қараб нима қиласан, кўрганингни айт, — дебди. Тўтиқуш:\n— Бибишим, мен сизнинг кўнглингиздагини билдим. Жуда узоқда, Нил дарёси бўйида, тилла қўрғонда: ўзи ҳур, тишлари дур, хушмуомала, сочи сумбул бир Мислабу деган қиз бор. Сиз унинг кавушининг тагига ҳам ўхшамайсиз, — дебди. Малика ғазабланиб хизматкор қизга:\n— Бу қушни менга пишириб бер, — дебди.\nХизматкор қиз нима қилишини билмай, қафасдаги қушни ошхонага олиб борибди. Энди сўймоқчи бўлганда, тўтиқуш бўғот остида ўтирган мусичани кўриб қизга ялинибди:\n— Эй, қиз, сен мени пиширма, подшоҳ келганда сенга кўп яхшилик қиларман. Сен ана шу мусичани маликага пишириб бер.\nҚизга бу гап маъқул тушибди. Тўтини қўйиб, мусичани пишириб маликага берибди.\nМалика тўтиқуш деб мусичани ебди. Қиз қушни қаерга яширишни билмай турганда, қуш:\n— Эй, қиз, мени тоғга олиб бор, қафас билан осиб кел, — дебди.\nҚиз тилла қафасни тоғга олиб бориб, бир дарахтга осиб келибди.\nОвга кетган шоҳнинг тузоқларига ҳеч нарса тушмабди, ғазабланиб ўтирганда, тўтиқуши эсига тушиб қолибди. Дарров от-анжомини ҳозирлаб йўлга тушибди. От чоптириб уйга келибди, қараса, тахт тепасида на қафас бор, на қуш бор, ғазабланиб шаҳар ва қишлоқларга жарчи қўйдирибди. Жарчилар шаҳарма-шаҳар кўчама-кўча, уйма-уй юриб: “Одамлар-у одамлар, эшитмадим деманглар, кеча шоҳимизнинг тўтиқуши йўқолибди. Кўрган-билган бўлса, эрта билан кун чиқмай саройга борсин. Подшоҳ ҳисобсиз тилла бериб, амалдор қилади”, — деб жар чақирибдилар. Қушни топиш учун уч кун муҳлат берилибди.\nШоҳга тўтини олиб келган чол очлик азобига чидолмай бироз ўтин териш учун тоғга чиқиб кетган экан. У куннинг иссиғига тоқат қилолмай бир дарахт соясига келиб ўтирибди. Дарахт шохига осилган қафас ичидаги тўтиқуш чолни кўриб:\n— Эй, ҳурматли бобо, мени шоҳ олдига олиб борсанг, подшоҳ сенга беҳисоб тилла беради, — дебди. Чол ўтин теришга бошлабди. Тўтиқуш яна чолга ялинибди. Чол:\n— Майли, бу ўзимнинг тўтиқушим-ку, мен уни ҳар вақт тўғри сўзлашга ўргатганман. Олиб борсам бора қолай, — деб қушни олиб, терган ўтинини орқалаб подшоҳ олдига келибди. Сўзини ҳам гапира олмай шоҳга қушни узатибди. Подшоҳ чолни кўриши биланоқ жаллодини чақириб:\n— Биринчи мартаба бу қушни олиб келиб, қанча пулимни олиб кетган, “Бели оғримаганнинг нон ейишини қара” дегандек, қушни ўзи ўғирлаб яна олиб келибди, калласини олинглар, — дебди. Жаллодлар чолни савалаб, дорга олиб кетаётганларида тўтиқуш:\n— Жаллодлар, чолни урманглар, — дебди. Жаллодлар чолни уришдан тўхтабди. Тўтиқуш:\n— Эй, ваъдасиз подшоҳ, доим ўзим билан бирга олиб юраман деб, ваъда қилган эдинг, ваъдангга вафо қилмадинг, — деб бутун воқеани айтиб берибди. Подшоҳ чолга ва хизматкор қизга қимматбаҳо мукофотлар берибди.\nПодшоҳ қушнинг гапини эшитиб, Мислабуга ғойибона ошиқ-у беқарор бўлибди ва Мислабу мамлакатига олиб боришни тўтиқушдан сўрабди.\nТўтиқуш йўл машаққатларини, қирқ йил йўл юриш кераклигини айтибди, шоҳ рози бўлибди.\nЭртасига хиёнаткор маликанинг кўзларини ўйиб, ўзини зиндонга ташлатибди. Тахтини ўзининг энг ишонган вазирига топшириб, амалдорларидан оқ фотиҳа олиб, йўлга равона бўлибди. Биринчи куни ям-яшил боғлардан ўтибди, иккинчи куни катта-катта шаҳар ва қишлоқлардан ўтибди, учинчи куни дарёлардан, баланд-баланд тоғлардан ўтиб кетибди. Шундай қилиб кунлар, ойлар юриб, орадан ўн йил ҳам ўтибди.\nЭнди гапни маликадан эшитинг. Подшоҳ кетганда маликанинг гумонаси бор экан. Зиндонда ётганда вақт-соати етиб бир ўғил туғибди. Малика ўз ўғлига Баҳодир деб исм қўйибди. Баҳодирнинг уч ёшда тили чиқибди. Лекин шу вақтгача уни ҳеч ким билмабди.\nКунларнинг бирида вазир зиндон олдидан ўтиб кетаётиб, зиндондан бола товушини эшитибди. Зиндондаги болани онаси ёнидан олиб чиқибди. Уни мактабга бериб ўқитибди. Баҳодир оқ-қорани биладиган, яхши-ёмонни ажратадиган зеҳнли, ақлли бола бўлибди. Ўн ёшга етганида йигирма ёшлардаги йигитлардек бақувват, серғайрат бўлибди. Уни отаси ўрнига тахтга ўтказишибди. Баҳодир онасини зиндондан чиқармоқчи бўлса ҳам онаси: “Отанг келмай, чиқмайман”, — деб зиндонда ётаверибди.\nПодшоҳнинг қирқта уйи бор экан. Ота-боболари “Ўттиз тўққиз уйга кир, қирқинчи уйга кирма”, — деб насиҳат қилиб ўтган эканлар. Шу сабабли подшоҳ қирқинчи уйга кирмас экан. Подшоҳ кетганда қирқта уйнинг калитини вазирига бериб кетган экан. Вазир шу калитларни Баҳодирга берибди. Бир куни Баҳодир шу уйларни томоша қилмоқчи бўлиб биринчи уйга кирибди. Уйнинг ичида ранг-баранг гуллар очилган, булбуллар сайраб турган эмиш. Иккинчи уйга кирса, ҳар хил қушлар: тўти, майна, чумчуқ, мусича, каклик ва бошқа қушлар сайраб турган эмиш. Учинчи уйда турли-туман ҳайвонлар, тўртинчи уй деворида ҳар хил расмлар ишланган эмиш. Шундай қилиб ўттиз тўққизта уйни томоша қилиб чиқиб, қирқинчи уйга кирибди. Қараса, уйнинг ичида ҳеч нарса йўқ, уйнинг ўртасида бўйра ёзилган. Баҳодир ҳайрон бўлиб : “Ота-боболаримиз ҳамма уйга кирсанг ҳам қирқинчи уйга кирма деган эканлар. Бунда шу қуруқ бўйрадан бошқа нарса йўқ. Шу бўйрани кўрма, деган эканлар”, деб бутун уй атрофини айланиб қарабди. Сўнг ўйлаб туриб “Қани шу бўйрани бир кўтариб кўрай-чи, нима бор экан?” деб кўтариб қараши билан ҳушидан кетибди. Шу билан бир қанча вақт ўзига келмай ётибди. Вазирлар шаҳзодани қидириб топа олмабдилар. Улардан бири:\n— Бу ёш нарса, балки уйларни томоша қилаётгандир, бориб кўриш керак, — дебди. Вазирлар ўттиз тўққизта уйни ҳам кўришибди, ҳаммаси берк. Қирқинчи уйнинг эшиги очиқ. Кириб қарасалар, Баҳодир ҳушидан кетиб йиқилиб ётибди. Вазирлар Баҳодирни уйга олиб келиб, зўрға ҳушига келтиришибди. Баҳодир бўйра тагидаги Мислабунинг расмини кўриб, ҳушидан кетган экан. Шу кундан бошлаб Мислабуга ошиқ бўлибди. Кундан-кунга ранги сарғайибди. Вазирлар ҳол-аҳволини сўраса ҳам айтмай, ич-ичидан куйиб юраверибди.\nАвваллари узоқ сафарга чиқиб кетган шоҳнинг барча нарсаси тугабди. У чўл-у саҳроларда ўт ва илдизларни еб кун кечирибди. Подшоҳ ичишга сув топа олмай, сарсон бўлиб юрганда, олдидан бир катта дарё чиқиб қолибди. Дарёдан сув ичиб, бироз ўзини ўнглаб олиб, энди ўтмоқчи бўлиб қараса, ҳеч кўприк йўқ эмиш. Дарё бўйида ётган иккита ёғочни олиб, бир-бирига боғлаб дарёга ташлабди-да, тахтага ёпишиб сувда оқиб кетаверибди. Тўтиқуш эса ҳавода орқасига қарамай учиб кетаверибди. Подшоҳ қушни йўқотиб, адашиб қолибди. Кўп овора бўлиб дарёнинг у томонига чиқибди. Тўтиқушдан ажралиб қаерга боришини билмай, ахири олдинга томон юраверибди. Қумнинг иссиғидан оёқлари куйиб, юра олмай қолибди. Секин-секин юриб, олдига қараса, узоқдан бир қора нуқта ғивирлаб келаётган эмиш. Подшоҳ таваккал қилиб ўша томон юрибди. Ниҳоят бир одамга дуч келибди ва: “Ассалому алайкум,” дебди.\n— Ваалайкум ассалом. Қуш учса қаноти, одам юрса оёғи куядиган ерларда нима қилиб юрибсиз? — дебди.\n— Мен Балх шаҳрининг подшоси бўламан. Менинг тўртта хотиним бор. Лекин болам йўқ. Бир тўтиқушим бор эди. Шу тўтиқуш: “Нил дарёси бўйида, темир қўрғонда бир Мислабу деган қиз бор”, деган эди. Мен шу Мислабуга ғойибона ошиқ бўлиб йўлга чиқдим. Мана, ўттиз тўққиз йил бўлди, ҳали ҳам излаб юрибман, — дебди. Бобо:\n— Эй, аҳмоқ, шундай тахтинг-бахтинг, тўртта хотининг бор экан. Ўзинг қариб қолибсан, Мислабу жуда ёш қиз бўлса, сени хоҳлармиди. У қиз учун қанча-қанча паҳлавон йигитлар ҳалок бўлиб кетишди, сенга йўл бўлсин. Агар хоҳласанг, мен ер танобини тортаман, қизни кўр-сатаман, — дебди. Подшоҳ севиниб кетибди.\nБобо ер танобини тортиб, қизнинг расмини кўрсатибди. Подшоҳ қизнинг расмини кўриши билан ҳушидан кетибди, бироздан кейин ҳушига келиб, “Қайси йўл билан бораман?” деб сўрамоқчи бўлиб кўзини очса, бобо йўқ эмиш. Жойидан туриб сойдан ўтиб, юриб-юриб бир чарх йигириб ўтирган жодугар кампирга учрабди. Кампирга салом бериб, ҳол-аҳвол сўрабди. Кампир:\n— Сен қаердан келяпсан, бу ерда одам яшамайди, — дебди. Подшоҳ бўлган воқеани айтибди. Кампирнинг шоҳга раҳми келиб:\n— Эй, подшоҳ, менинг сенга раҳмим келди. Мен ҳеч кимга бу сирни айтганим йўқ эди. Фақат сенга айтаман. Сен мана шу йўл билан кетсанг, Мислабунинг қўрғонига борасан. У ухласа қирқ кун ухлайди, қирқ кун уйғоқ туради, — дебди. Подшоҳ кампир кўрсатган йўл билан бориб қўрғонни топибди. Қўрғоннинг атрофини айланиб ҳеч эшик топа олмабди. Девор устига қараса, кўзи қамашибди. Нима қилишини билмай, яна кампир олдига келиб қўрғонга кириш йўлини сўрабди. Кампир бир тилсим ўқиб подшоҳни каптар қилиб учирибди. Каптар учиб бориб деворга қўнибди. Мислабуни кўришга қанча уринса ҳам кўра олмай, яна кампир олдига қайтибди. Кампир яна бир тилсимот ўқиб, олма қилибди. Олма учиб бориб қизнинг кўрпаси орасига яширинибди. Кўрпа орасида ётиб ҳеч нарса кўра олмай, яна кампирнинг олдига қайтиб келибди. Кампир:\n— Бўлмаса, сен девор тагидан лаҳим кавла. Лаҳим Мислабунинг ҳовлисидаги бир туп қизил олма дарахти тагидан чиқсин. У олманинг тагида бир олтин қозиқ бор, шу қозиққа Мислабунинг оти боғланган. От сенинг борганингни билмасин, билса, кишнаб юборади. Мислабу ўрнидан туриб, келган душманни ўлдиради. Шунинг учун мана шу тўрвадаги кишмишни отга бер, егандан кейин кишнамайди, — дебди. Подшоҳ девор тагидан лаҳим кавлаб олтин қозиқ ёнидан чиқибди. Бошини секин кўтариб қараши билан от кишнаб юборибди. Мислабу отининг кишнаганини эшитиб ўрнидан туриб келиб, отга миниб учиб кетибди. Юқоридан қараб ҳеч кимни кўрмай, яна қайтиб тушиб ухлабди. Подшоҳ бошини кўтариб қараса, от яна кишнабди. Мислабу ўрнидан туриб келиб отига миниб учибди. Яна ҳеч кимни кўрмай, отига бир қамчи уриб, уйига кириб кетибди. От ёш боладек кўзидан ёшини тўкиб қолибди. Шунда подшоҳ бошини кўтариб, от олдига кишмиш солибди-да, уйга кирибди. Қараса, Мислабу юзига қирқта парда тутиб, барқ уриб ухлаб ётибди. Подшоҳ аста-секин қирқ қозиқ қоқиб, қизнинг қирқта кокилини қозиққа боғлабди. Қўл-оёқларини ҳам боғлабди. Ўтириб Мислабунинг дуторини қўлига олиб оғзига келган ашулани айта берибди. Мислабунинг қирқ кунлик уйқуси қониб, уйғониб турай деса, кокили тортилиб, тура олмабди. Мислабу:\n— Бу ишни ким қилди, бу ерда ким бор, одаммисан, паримисан.\nСочларимни ечиб қўй, — дебди. Подшоҳ:\n— “Жонони калон, жонидан”, десанг, кокилингни ечаман, — дебди. Мислабу:\n— Ким сенга бу гапларни ўргатди. Агар мен бу гапни айтсам парилик қанотим қирқилиб, осмонда уча олмай қоламан. Шунинг учун айтмайман, — дебди. Подшоҳ қизнинг кокилини бир неча кунгача ечмабди. Мислабу кўп азоб тортиб, охири “Жонони калон, жонидан” дейишга мажбур бўлибди. Мислабу подшоҳни отга миндириб Нил дарёсига олиб бориб туширибди. Подшоҳ сувдан йигирма ёшлик йигит бўлиб чиқибди. Иккови подшоҳнинг шаҳрига жўнамоқчи бўлибди. Мислабу энг катта қора девни чақириб:\n— Мана шу қўрғонни устингга қўйиб, Балх шаҳрига қанча вақтда олиб борасан? —дебди. Дев:\n— Бир соатда олиб бораман, — дебди. Мислабу девни кафтига қўйиб “пуф” деб учириб юборибди. Яна қизил девни чақириб:\n— Шу қўрғонни Балх шаҳрига қанча вақтда олиб борасан? — дебди. Қизил дев:\n— Ярим соатда олиб бораман, — дебди. Мислабу уни ҳам учириб юбориб, оқ девни чақирибди:\n— Сен қанчада олиб борасан? — дебди.\n— Кўзингни очиб юмгунча олиб бораман, — дебди. Дев темир қўр-ғонни устига қўйиб, кўз юмиб очгунча Балх шаҳрининг ёнига тушибди.\nБу хабар шаҳар халқига тарқалибди. Халқ Мислабунинг ҳуснини томоша қилиш учун келибди. Подшоҳ Мислабунинг ёнида ўтириб юзидан битта-битта ниқобини кўтариб турибди. Энг охирги пардаси қолганда париларнинг бошлиғи Юнус пари Мислабуни қидириб келиб қолибди.\n— Эй, подшоҳ, эҳтиёт бўл. Париларнинг бошлиғи келяпти. У келиб сени жангга чақиради. Сен менинг айтганимни қил, бўлмаса енгиласан, — дебди. Юнус пари яқинлашиб келиб, подшоҳни жангга чақирибди. Подшоҳ Мислабунинг айтганларини қилиб Юнус пари аскарлари билан жанг қилиб, уни енгибди. Юнус пари осмонга чиқиб кетибди. Бу воқеа ўғли Баҳодирга етибди. Баҳодир отаси Мислабуни олиб келганини билиб, зиёфат тайёрлаб, эшик олдига пояндозлар солдирибди. Икки чопарини юбориб, подшоҳни зиёфатга таклиф қилибди. Мислабу билан подшоҳ саройга яқинлашиб келибди. Йўлга подшоҳнинг уч хотини чиқиб турган экан. Мислабу ҳаммаси билан кўришиб подшоҳга:\n— Эй, подшоҳ, тўртинчи хотининг қаерда? — дебди. Подшоҳ:\n— Зиндонда, — дебди. Мислабу:\n— Маликани зиндондан олиб чиқинглар, — дебди. Маликани зиндондан олиб чиқибдилар. Мислабу:\n— Кўзи қани, — дебди. Подшоҳ сабабини айтибди. Мислабу бир тилсим ўқиб, маликанинг кўзини олиб, ўз жойига келтириб қўйибди. Кўзи равшан бўлиб очилиб кетибди. Мислабу малика билан сўрашиб меҳмонхонага кирибди. Мислабу Баҳодирни кўриб севиб қолибди. Зиёфат тамом бўлгандан кейин кенжа шоҳ Мислабуни қўрғонга олиб келибди. Золим подшоҳ бу ишдан ғазабланиб, ўғлини ўлдирмоқчи бўлибди ва жангга чақирибди. Баҳодир отасини енгибди. Қирқ кеча-қирқ кундуз тўй-томоша қилиб, Баҳодир Мислабуни олибди.\nБаҳодир ҳам, Мислабу ҳам, онаси малика ҳам мурод-мақсадларига етишибди.\n← Аввалги Аввалги Давлат билан Аҳмад\nКейинги → Кейинги: Чўлоқ бўри


YOSH RASSOM kelajakda dunyoni "hayratxona"ga aylantiradi » ПастДарғом ҳақиқати\nБош сахифа » ЯНГИЛИКЛАР » YOSH RASSOM kelajakda dunyoni "hayratxona"ga aylantiradi\n| 20-09-2018, 15:05 |\nРассом ижодхонаси… Унда бутун борлиқ акс-садосини рангларга сингдирганча, иқтидор соҳиби илҳом лаҳзаларини абадиятга муҳрлаб, юракдан ижод қилаяпти. У чизган суратлар тилсимларини фақатгина ҳаётни севган, қадрлаган, тирикликнинг барча синовли ташвишларига рўбару келганда, сабр илкидан маҳкам тута олган кўнгилгина оча олади.\nАғрон маҳалласилик ёш мўйқалам соҳиби Комил Долмуродовнинг мўъжазгина ижодхонасини кўздан кечирар эканмиз, у ерда ҳали ёш бўлса-да, катта истеъдод, юксак орзу-ниятлар билан ижод йўлига қадам қўйган йигит қалбидаги ёниқлик, умид, яхшига ҳурмат, ёмонга нафрат ҳиссининг ўзи кашф этган суратларда яққол акс этганига гувоҳ бўлдик.\n- Икки ўғлимиз бор, - дейди Комилнинг онаси Муқаддас Норқулова. - Тўнғичимиз Шерзодбек дарсдан бўш пайтларида кўпроқ бадиий китоблар мутолаа қилиш билан бирга, шеърлар машқ қилади. Ўз кечинмаларини қоғозга тушириб, кўпинча, менга ўқиб беради. Кичик ўғлимиз Комилжон жуда камгап, сермулоҳаза. Фикрларини чизган расмларда ифодалайди. Бу қобилият унга тоғалари Олим ва Ойбек Норқуловлардан юққан бўлса ажаб эмас. Ўзим асли қашқадарёлик бўлиб, Паст Дарғомга келин бўлиб тушганман. Акаларим етук рассомлар бўлишиб, тасвирий санъатнинг ранг тасвир графикасида ижод қилишган. Турли республика, Қашқадарё вилоят ва туманлари нашрларида ижод маҳсуллари чоп этилган.\nДарҳақиқат, ижод машаққати… Бу инсонни ўйлашга, тинимсиз изланиш ва интилишга чорлайверади. Шу аснода юракни тоғлар қадар юксаклаштириб, ўз "бўй-басти"ни асрларга юзлаштираверади.\n- Комилжон мактабимизнинг 9-синфида ўқийди, - дейди 39-умумтаълим мактаби ўқитувчиси Р. Амиров. - Тенгдошлари ичида хушмуомалалиги, оғир табиати, камтарлиги билан алоҳида ажралиб туради. Унинг ёшидаги баъзи ёшлар ўйинқароқ, ўз эзгу мақсадларини тўла тушуниб етмаслиги, ота-она, дўстлари, устози, муҳими, эл-юрт олдидаги бурчларини бажара олишга кириша олмаётган бир даврда Комилжоннинг ҳаёт ҳақиқати, турмуш сабоқлари, эзгулик қадри каби тушунчаларни гўзал тарзда қоғозга расм кўринишида тушира олаётгани унинг келажакда фахр ва ғурурга муносиб рассом бўлиб етишаётганидан дарак, деб ўйлайман. Таълим муассасамизда ҳар йили ўтказиладиган "Истеъдод", "Мен етук рассом бўламан", "Илҳом", "Мен Ватан суратини чизаман" каби ёш ижодкорлар танловларида у албатта, фахрли ўрин соҳиби бўлади.\n- Қайси мавзуларда расм чизишни истайсан, - дея савол бераман етуклик поғонасига аста-секинлик билан одимлаб бораётган ёш рассомга.\n- Энг севган мавзу - мен учун Ватан мавзуси, - дея жавоб беради у. - Чунки она табиатимиз сеҳри, ота-онам меҳри, уларнинг борлиги, мовий осмон, юртимиз тинчлиги, ободлигини кўз-кўз қилаётгандек бахтиёрликдан масрур боқиб турган самомиз юлдузлари, яхшилик боғлари, инсонлар қувончи - буларнинг барчаси илҳом бахш этувчи манба-ку! Ҳаётдаги шиорим ҳам: "Яхшилик боғлари барчага насиб этсин!" Бу рўйи заминда бирор ҳақсизлик, алдовга дуч келсам, негадир карикатура кўринишида тасвирлар чизавераман.\nҲа, истеъдодни тарбияламаслик аслида, катта хатодир. Комилжон Долмуродовнинг ота-онаси Азамат ака ҳамда Муқаддас опанинг фарзандидан умидлари катта.\n- Фарзандларининг туғилган кунларида ота-оналардан кўпинча, қимматбаҳо қўл телефони ёхуд бирор кийим-кечак, ҳаттоки, автомашина совға қилганини эшитиб қоламан. Дадаси иккимиз эса Комилжонга ўзининг раъйига қараб, турли буёқлар совға қиламиз, - дейди онаси.\nЁш рассом қаламига мансуб асарларни кузата бошлайман. Гиёҳвандлик ва ичкиликбозликнинг мудҳиш таъсири, сув танқислигини акс эттирган "сувда сувга зор балиқ", бахт ва нафрат оралиғи, оилада ота-она ва фарзандлар муносабати каби долзарб акс-садолар… Суҳбат давомида ундан "Яхшиликка қадам" мавзусида сурат чизиб беришини илтимос қилдим. Комилжон қўлига бўёқ ва қоғозни олди-ю, бирпасда ўзим истагандан ҳам ҳайратли расмни чизиб кўрсатди. Унинг тили-ю дилидаги эзгулик, ёвузликка нафрат суратга кўчиб, гўзал асарга айланди.\nЧунончи, Комилжон Дилмуродов ижодхонасидан чиқар эканман, Ағрон маҳалласида истеъдодли рассом етишиб келаётганига ишонч ҳосил қилдим. Бу мўъжаз хонада яратилган асарлар келажакда албатта, жаҳон кўзгусида борича акс этиб, дунёни "ҳайратхона"га айлантиради.\nКалит сўз Рассом\nДўрмонтепаколлежида Ўзбекистонёшлариттифоқитуманкенгашиташаббусибилан "Ёшрассомлар"...


Бироқ натижалар барибир тажрибалардан келиб чиқади. Андижон вилояти прокурори Ғайрат Фозилов эса ёшлар билан ишлашда анъанавий йўлдан бормоқда ... Ғайрат Фозилов эса ёшлар билан ишлашда анъанавий йўлдан бормоқда (прокурорга шуниси маъқул, негаки, вилоят ҳокимининг тажрибасини қўллашда ...\nҚарши прокурорининг «иши» ўрганилмоқда — Бош прокуратура\nшаҳар прокурорининг хатти-ҳаракатлари тегишли тартибда ўрганилади. Бу ҳақда «Xabar.uz» сўровига жавобан Бош прокуратура матбуот хизмати раҳбари Ҳаёт ... Ҳаёт Шамсутдинов маълум қилди. Гап шундаки, бугун Қарши шаҳар прокурори Актам Наврўзов бошчилигида ИИБ ходимларидан иборат 10-15 кишилик ...\nпрокурор «илтимос, ёзманг», деганди. Бироқ...\nшаҳар прокурори Б.Иброҳимов «Илтимо-ос, ёзманг» мазмунида гапирган экан. Йўқ, барибир ёзгимиз келди. Миннат эмас, ибрат учун ҳам ёзиш керакдай... Хуллас, ... «Ўзбегим» тўйхонасида файзлигина тадбир бўлиб ўтди. Тадбирки, шаҳар прокурори ташаббуси билан 81 нафар кам таъминланган оила фарзандлари ҳамда ...\nҚашқадарё раҳбариятида қандай ўзгаришлар кутилмоқда?\nэгаллаши кутилаётгани айтилмоқда. Шунингдек, Қашқадарё вилояти прокурори Ботир Юсупов ишдан олиниб, ўрнига Бош прокурорнинг биринчи ўринбосари ...\nпрокурор касалхонага борди, хотиржам бўлинг — текширишгамас...\nвилояти прокурори Равшан Машарипов касалхонага борди. Йўқ, текширишгамас. Мажлис ҳам ўтказгани йўқ. Вилоятнинг 2-сектори раҳбари сифатида Шошилинч тиббий ... бу ишлар амалга оширилгунча бошқа мутасаддилар қатори вилоят прокурорининг ҳам бир оёғи шу ерда бўлди. Қилмаса бўлмайдиган иш эди-да ...\nШирин шаҳрига янги ҳоким, прокурор, ИИБ ва солиқ бошлиқлари тайинланди\nишлаб келган.Шунингдек, йиғилишда Чингиз Маҳмудов Ширин шаҳар прокурори, Заҳириддин Собиров шаҳар ички ишлар бўлими бошлиғи, Ҳусниддин ...\nРеспубликаси Бош прокурорининг буйруғига асосан адлия катта маслаҳатчиси Қосимов Улуғбек Бердиқобилович Фарғона вилояти прокурори лавозимига тайинланди. Бу ҳақда ...\nберишини айтиб, ундан 18252800 сўм, яъни 2200 АҚШ долларини олади. «прокурор»нинг маҳкумни озодликка чиқариш режаси... Икром 2019 йилнинг ...\nЎртачирчиқ: ҳоким — ҳукмфармо, прокурор — ҳайбаракаллачи, судья қўғирчоқми?\nУй-жойи ёки дўкони бузилган одамлар кимга боришни билолмай сарсон. прокурор ва ИИБ бошлиғи – ҳокимнинг биқинида. Улар мулкий ҳуқуқлар аёвсиз ... икки вилоят раҳбарларига ҳайфсан берилди, Яккабоғ туман ҳокими ва прокурори қўлига паттаси тутқазилди. Энг муҳими, бундан бу ёғига катта-кичик ...\nТошкент шаҳрига прокурор тайинланди\nРеспубликаси Бош прокурорининг буйруғига асосан 3-даражали Давлат адлия маслаҳатчиси Валиев Баҳриддин Баҳодирович Тошкент шаҳар прокурори лавозимига тайинланди. ... хизмати хабар берди. Б.Валиев тайинловга қадар Бухоро вилояти прокурори лавозимида ишлаган. Эслатиб ўтамиз, аввалги прокурор Шерзод ...


Шу кунларда Тожикистоннинг Хўжанд шаҳрида 2005 йилда туғилган болалардан иборат жамоалар ўртасида «Марказий Осиё Кубоги» халқаро турнири бўлиб ўтмоқда.\nМусобақада «Бунёдкор» академиясидан иккита жамоа иштирок этмоқда. Юсуфжон Эргашев ва Элдор Маҳкамов мураббийлигидаги жамоаларимиз сўнгги икки кунда иккидан учрашув ўтказишди. Қуйида беллашувларда қайд этилган натижалар билан танишишингиз мумкин.\n«МАРКАЗИЙ ОСИЁ КУБОГИ»\n25 март (душанба)\nБУНЁДКОР-А - ЭНБЕК (Қозоғистон) - 7:0\n«Бунёдкор-А»: Богдан Золкин, Алибек Рустамов, Иброҳим Абдуфотиҳов, Аҳрорбек Мамадалиев, Абдураим Абдурашидов, Авазхўжа Парпиев, Диёр Тоҳиров, Юсуфжон Боймирзаев, Жасурбек Тошпўлатов, Акобир Зокиров, Миржалол Норқобилов.\nЗахирадан тушганлар: Абдуазиз Нурматов, Шоҳруз Шоҳинзода, Аюбхон Абдужамолов.\nГоллар: Миржалол Норқобилов (3та), Акобир Зокиров (2та), Юсуфжон Боймирзаев, Иброҳим Абдуфотиҳов.\nБУНЁДКОР-Б – ЖОВАНИ (Тожикистон) – 2:0\n«Бунёдкор-Б»: Беҳруз Мавлонов, Мубашшир Абдуллаев, Шоҳжаҳон Тоҳиржонов, Санжар Маматқулов, Фозил Маматқулов, Ҳикматилла Носиров, Достон Хусанов, Самир Фозилов, Дониёр Хусанов, Бектемир Ўразалиев, Камронмирзо Абдуҳалимов.\nЗахирадан тушганлар: Данил Бурангулов, Абдул Азиз Аҳмедов, Бекмурод Ҳакимов.\nГоллар: Самир Фозилов, Дониёр Хусанов.\n26 март (сешанба)\nБУНЁДКОР-А – ЖЕТИПЕС (Қозоғистон) - 1:3\n«Бунёдкор-А»: Богдан Золкин, Абдуазиз Нурматов, Алибек Рустамов, Аҳрорбек Мамадалиев, Абдураим Абдурашидов, Авазхўжа Парпиев, Диёр Тоҳиров, Жасурбек Тошпўлатов, Юсуфжон Боймирзаев, Акобир Зокиров, Шоҳруз Шоҳинзода.\nЗахирадан тушганлар: Миржалол Норқобилов, Аюбхон Абдужамолов.\nГол: Акобир Зокиров.\nБУНЁДКОР-Б - СШФ (Тожикистон) - 0:1\nЎзбекистон Coca Cola кубоги. Чорак финалнинг яна икки иштирокчиси маълум бўлди\nЎФА ишчи гуруҳи Андижон вилоятида бўлди


Дунё таниётган ўзбек адиблари – Jahon adabiyoti\nДунё таниётган ўзбек адиблари\nЎзбекистонда хизмат кўрсатган маданият ходими, таниқли ёзувчи Исажон Султон Швеция пойтахти Стокгольмда бўлиб ўтган “Open Eurasia – 2017” номли нуфузли халқаро танловнинг совринли мукофотини қўлга киритди. Адибнинг “Ҳазрати Хизр изидан” номли асари танловнинг “Кичик насрий асар” йўналиши бўйича юқори ўринлардан бирига лойиқ топилди. Танлов ташкилотчиларнинг қарорига кўра, мазкур ижодий танловнинг барча ғолиблари китоблари Европада нашр этилади. Жорий йилда 37 мамлакатдан 1100 муаллифнинг асарлари “Open Eurasia – 2017” танловига тақдим этилган. Танлов “Open Eurasia literature festival & Book Forum” деб аталган VI халқаро адабиёт фестивали доирасида бўлиб ўтди.\nҲозирда фаол ижод қилаётган ва асарлари дунё миқёсида эътироф этилаётган истеъдодли ёзувчимиз Исажон Султоннинг “Муножот”, “Ойдинбулоқ”, “Боқий дарбадар”, “Озод”, “Боғи Эрам” номли китоблари чоп этилган. Асарлари инглиз, немис, рус ва турк тилларига таржима қилинган ҳамда АҚШ, Россия, Туркия ва Молдова адабий нашрларида чоп этилган. Адиб Жавоҳарлаъл Неру, Рюноскэ Акутагава, Ясунари Кавабата, Дино Буццати, Умар Сайфиддин асарларини ўзбек тилига ўгирди. “Озод” романи учун муаллиф Ўзбекистон Ёзувчилар уюшмасининг “Ватан учун яшайлик” республика танлови ғолиби бўлди.\nИсажон Султон – бир қанча халқаро адабий танловлар ғолиби. “Қисмат” ҳикояси АҚШнинг Чикаго шаҳрида чоп этиладиган “Lexicon” адабий нашрининг (2011), “Боғи Эрам” ҳикояси Туркиянинг Анталия шаҳрида чиқадиган “Güncel Sanat” журнали халқаро танловининг ғолиби (2015), “ТODD” ҳикояси Россия Федерацияси маданият, таълим ва мудофаа вазирлиги томонидан ўтказилган “Буюк ғалабанинг қаҳрамонлари” танловининг махсус мукофоти билан тақдирланган (2017). Ёзувчи, шунингдек, “Адабий Вена” (Австрия), “Сеҳргарлар ҳадяси” (АҚШ), “Органик проза” (Россия) халқаро танловларида ҳам ўз асарлари билан иштирок этган.\nМамлакатимизда китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комплекс чора-тадбирлар кенг миқёсда амалга оширилаётган бугунги кунда Исажон Султоннинг “Ҳазрати Хизр изидан” номли асари мисолида замонавий ўзбек адабиётининг халқаро миқёсда эътироф этилиши барча юртдошларимизни қувонтиради. Исажон Султонни ушбу ижодий муваффақият билан муборакбод этамиз.\nТаржимонимиз Мирзали Акбаров – халқаро танлов совриндори\nИккинчи жаҳон урушидан кейинги йилларда, Европанинг кўпгина мамлакатлари қаторида Австрияда ҳам вайрон бўлган халқ хўжалигини қайта тиклаш билан биргаликда маънавий-маданий ишларга, жумладан, адабиётга, хусусан, бадиий таржимага ҳам алоҳида эътибор қаратила бошланди. Шу мақсадда федерал ҳукумат томонидан таълим, санъат ва маданият вазирлиги ташкил қилинди ва унинг қошида адабиёт бўлимига асос солиниб, бадиий таржималар учун махсус мукофот таъсис этилди.\nМазкур мукофот икки хил йўналишда тақдим этилади:\n– биринчидан, замонавий Австрия ёзувчиларининг энг яхши асарларини\nхорижий талларга юксак маҳорат билан таржима қилган чет эллик мутаржимлар учун;\n– иккинчидан, Австрияда яшаб ижод қиладиган мутаржимларга улар томонидан чет эл адабиётидан немис тилига қилинган энг яхши таржима асарлар учун берилади.\nМукофот учун номзодлар Австрия таълим, санъат ва маданият федерал вазирлигининг адабиёт бўлими танлов ҳайъати аъзолари томонидан ҳар йили ноябрь ойида кўриб чиқилиб, ғолиб деб топилган таржимон номи эълон қилинади.\nУшбу нуфузли мукофот бу йил ҳамюртимиз, таржимон Мирзаали Акбаровга насиб этгани журналимизнинг ижодий жамоаси ва барча адабиёт ихлосмандларини қувонтириб юборди. М.Акбаров ўтган 2016 йилда “Энг яхши насрий таржима” рукнида (поляк адиби Ян Парандовскийнинг “Сўз кимёси” (3-4-сонлар) асари ва немис ёзувчиси Томас Манн ҳикоялари (7-сон) таржимаси учун) “Жаҳон адабиёти” журнали таҳририяти томонидан таъсис этилган Озод Шарафиддинов номидаги йиллик мукофот билан тақдирланган эди.\nТаржимон учун 2017 йил ҳам омадли бўлди. М.Акбаров Австрия федерал ҳукуматининг энг яхши бадиий таржималар учун бериладиган мазкур нуфузли мукофотига австриялик истеъдодли ёш ёзувчи Арно Гайгернинг “Қувғиндаги кекса қирол” номли қиссаси таржимаси учун сазовор бўлди. Бу асар аввал журналимиз саҳифаларида, сўнг китоб ҳолида чоп этилди (“Файласуфлар” нашриёти, Тошкент, 2015).\n2011 йилда нашр этилган “Қувғиндаги кекса қирол” қиссаси асар муаллифига нафақат Европа, балки дунё миқёсида ҳам шуҳрат келтирди. Асар тез орада кўпгина жаҳон тилларига таржима қилиниб, китобхонлар меҳрини қозонди. Унда муаллиф Алцҳаймер касаллигига дучор бўлган кекса отаси қисмати ҳақида ҳикоя қилади.\nБиз журналимизнинг ижодий жамоаси ҳамда барча адабиёт мухлислари номидан таржимон Мирзаали Акбаровни ушбу мукофот билан самимий қутлаймиз ва унга янги ижодий зафарлар тилаймиз.


Истанбулда масжид қурилиш жиҳозлари кўргазмаси очилди | Azon.uz - Ахборот-таҳлилий портал\n23:16 12.04.2019 405\nТуркиянинг Истанбул шаҳри Истанбул кўргазмалар марказида олтинчи масжид қурилиши жиҳозлари кўргазмасига мезбонлик қилади. Бу ҳақда «Анадолу» хабар берди.\nУшбу кўргазма жорий ойнинг 14 кунига қадар давом этиши белгиланган.\nКўргазмада меҳроб, минбар, ёғоч эшиклар ва товуш тизимлари каби масжид қурилишида фойдаланиладиган буюмлар намойиш этилади.\nКўргазмада иштирок этаётган «Проактиф» ширкатининг бошқарув кенгаши раиси Ҳусайн Шоҳиннинг сўзларига кўра, кўргазмада 103 та ширкат иштирок этмоқда ва уларнинг 5 таси Туркия ташқарисидан келган ширкатлардир.\nШоҳин кўргазмада иштирок этиш учун Туркия ва дунёнинг бошқа мусулмон давлатларидан зиёратчилар келиши кутилаётганини айтган.\nИстанбул масжид кўргазма


Наманганда коронавирусга чалинган яна бир бемор вафот этди\n15:59 22 Апреля 2020\nНаманган вилоятида коронавирус пандемиясига қарши изчил чора-тадбирлар олиб борилаётгани қарамасдан, тожли вирусга йўлиққан яна бир киши оламдан ўтди. 54 ёшли ушбу бемор аёл ўтказилган реанимацион муолажаларига қарамасдан бемор ўткир нафас ва юрак қон-томир етишмовчилигидан вафот этди.\nЎзбекистон Соғлиқни сақлаш вазирлигининг хабарига кўра, шу йилнинг 14 апрель куни Наманган шаҳрида яшовчи Г. исмли фуқаро оғир аҳволда вилоят юқумли касалликлар шифохонасига ётқизилганди. Зудлик билан амалга оширилган лаборатор таҳлил натижасида унда коронавирус инфекцияси борлиги тасдиқланган. 54 ёшли ушбу бемор (аёл) олдин ҳам гипертония ва қандли диабет ташхиси билан сурункали касалланиб келган. Ушбу касалликлари ҳисобига у 17 апрель куни вилоят юқумли касалликлари шифохонасининг реанимация бўлимига олинган.\nБироқ мутахассисларнинг белгиланган стандартлар асосида ўтказган реанимацион муолажаларига қарамасдан бемор ўткир нафас ва юрак қон-томир етишмовчилигидан вафот этган. Ҳозирга қадар Наманганда коронавирус инфекциясига чалинган беморлардан уч нафари ҳаётдан бевақт видолашди. Ўзбекистон ҳудуди бўйлаб вабо оқибатида қурбон бўлган етти кишига етди.\n“Namangan24.uz” сайти жамоаси марҳума аёлнинг яқинларига чуқур ҳамдардлик изҳор этиб, Яратгандан сабру жамил сўраб қолади.


Мушкулкушод бидъат! - Баҳоуддин Нақшбанд ёдгорлик мажмуаси маркази\n25 январ 2021 й.\nБундай бидъат ва хурофотларни эл орасида тарқатишда фолбинлар ҳам етакчилик қилишади. Мушкулларингизни бартараф қилиш учун, албатта мушкулкушод қилдириб юборинг, деган қуруқ сафсата билан бошига мушкул иш тушган мижозларига тавсия беради.\nМушкулкушод сўзи қийинчиликларни очувчи, муаммоларни бартараф этувчи маъносини англатади. Аммо хотин-қизлар тасаввурида Мушкулкушод одамлар мушкулини осон қилувчи, муаммоларини бартараф этувчи, бахт, омад ва бойлик келтирувчи авлиё хотиндир.\nБаъзи содда аёллар мушкулкушод маросимида Қуръон ўқилади, ҳадис айтилади, деб ўзларига тасалли бермасинлар. Сабаби, бу номига қилинадиган ишлар. Аслида маросимнинг асосини руҳлардан мадад сўраш, фолбинлик қилиш, туморларга дам солиш, иссиқ-совуқ қилиш каби мардуд амаллар ташкил қилади.\nАллоҳ инсонларга берган энг буюк неъматлар ичида бу ақлдир. Ҳар қандай ҳолатда ҳам бирон бир ишни қилишдан олдин тафаккур қилинса, фойдадан ҳоли эмас. Қўлимизга тушган ҳар қандай китобларни кўр-кўрона ўқиб кетавериш эмас, балки китоб мазмун моҳиятини чуқур англаб, ўқиш лозим. Аллоҳ таоло ирода этган ишни дунёда ҳеч бир куч Ўзининг изнисиз бартараф этолмайди.\nБиби сешанба, Биби Мушкулкушод каби бидъатлар шариатда йўқ маросимлар бўлиб, булар ширк амаллардан эканлигини англаб етишимиз керак. Табиийки, ҳар бир инсон синовга учраганда, уни бартараф этиш йўлларини ахтара бошлайди. Инсон бошига оғир мусибат, мушкул иш тушганда буларнинг барчаси Аллоҳ таолонинг қазойи-қадаридан, Ўзининг иродасидан деб билиб, Пайғамбаримиз Муҳаммад соллаллоҳу алайҳи васалламдан келган ҳадиси шарифлар асосида, Қуръони Карим оятларидан ўқиб, саловотлар айтиб, Аллоҳ таолодан мушкулини осон қилишни сўрамоғи лозим.\nЎзбекистон Мусулмонлари идораси Хотин-қизлар масалалари бўйича бўлим бошлиғи Фотима Ҳабибуллоҳ қизи.


Коронавирус, Россия, муҳожирлар: кимлар ватанга қайтаяпти? Koronavirus - BBC News O'zbek\nКоронавирус, Россия, муҳожирлар: кимлар ватанга қайтаяпти? Koronavirus\nХорижда, айниқса Россияда коронавирус пандемияси ортидан оғир аҳволга тушиб қолган ўзбекистонликларни ватанга қайтариш давом этмоқда. Ўзбекистондан келаётган расмий хабарларга кўра, 40 мингга яқин ўзбекистонликлар ватанга қайтарилган, яна 12 минг нафари олиб келиниши чоралари кўрилмоқда.\nЎзбекистоннинг Москвадаги элчихонаси ижтимоий тармоқлардаги расмий саҳифаларида Москвадан Тошкентга жўнатилаётган йўловчиларнинг суратлари ва видеоларини эълон қилди. Суратларда аэропортда учиш олдидан лавҳалар, видеоларда эса Ўзбекистонга қайтаётган муҳожирларнинг миннатдорчиликлари акс этган.\nЎзбекистон ва Россия коронавирус зарбасидан қачон ўзига келади?\n- Мана, Москва аэропортида уйга кетиш учун йўлга чиқдик. Билетлар олиб бердилар, 3 маҳал овқатлар олиб бердилар. Каттадан-катта раҳмат, - дейди йиғламсираб 50 ёшлардаги аёл.\nТасвирларда ногиронлик аравачасидаги эркаклар, ёш болали аёллар ҳам кўринган. Муҳожир йигитлардан бири ишсизлик сабабли консулликка мурожаат қилганини билдирган.\n- Кўчада қолишимга сал қолганди. Консуллик хостелга жойлаштирди, шароитлари яхши, худди уйдагидек. Вирус учқуни чиққанда ҳам, барибир, бизга ғамхўрлик қилишди, - дейди рус тилида гапирган ўзбекистонлик.\nВидеодан англашилишича, ватанга жўнатилаётганларнинг маълум қисми Ўзбекистоннинг Россиядаги муҳожирларга ёрдами тариқасида ташкил этилган хостелга жойлаштирилган муҳожирлардир.\n70 минг муҳожир навбатда\nАввалроқ Ўзбекистон президенти матбуот хизмати коронавирус инфекциясига қарши кураш бўйича айрим рақамларни маълум қилган, улар орасида хориждаги ўзбекистонликларга алоқадор маълумотлар ҳам бор эди.\n- Ҳозирги кунгача хориждан 39 минг нафар юртдошларимизни олиб келдик. Ташқарида оғир аҳволда қолган яна 12 минг нафар фуқаромизга тегишли ёрдам кўрсатиб, уларни юртимизга олиб келиш чоралари кўрилмоқда, - дея иқтибос келтирилди Президент Шавкат Мирзиёевнинг сўзларидан.\nРоссияда карантин сабабли минглаб муҳожирлар танг вазиятда қолишган. Ўзбекистоннинг Москвадаги элчилиги ватанга қайтишни истаган муҳожирлар учун чартер рейсларга рўйхатга олиш ва жўнатиш ишларини ташкиллаштирган.\nАммо консуллик вакилларига кўра, ватанга қайтишни истаган "ҳаммани қайтаришнинг имкони йўқ".\n- Бугунгача 70 мингдан ортиқ ўзбекистонликлар рўйхатга ёзилишган, беморларнинг ўзи 5000 нафардан зиёд, - деган Москвадаги консуллик ўринбосари Тоҳир Арипов элчихона ёнидаги мигрантлар билан учрашувда.\nРоссияда карантин чоралари юмшатилаётгани билдирилмоқда. Энг оғир вазият қайд этилаётган пойтахтда ҳам 12 майдан бир қатор ташкилотлар фаолияти давом эттирилиши белгиланди. Шу ҳафтада Москва вилоятида ҳам ишлаш тартиши анча "бўшатилди".\nРоссиянинг бошқа ҳудудлари ўз вазиятига қараб иш тутмоқда. Масалан, Камчатка ўлкаси карантиндан босқичма-босқич чиқмоқчи. 12 майдан бошлаб аҳолига якка ҳолда ва бола билан сайр қилишга рухсат берилди. Бир қатор чекловлар билан сартарошлар, кийим тозаловчилар ва косиблар фаолияти ишга тушди.\nБошқирдистонда ниқоб тартиби шарти билан сайрга рухсат берилди, Мурманск вилоятида эса ўзини яккалаш тизими ихтиёрий этиб белгиланди.\nКалининградда савдо марказлари ҳам ишга тушиши маълум қилинди, Сахалинда мактаб, боғча ва бир қатор идоралар ўз фаолиятини давом эттиради.\nТатаристонда 12 майдан бошлаб шаҳарда ҳаракатланиш бўйича SMS-рухсатномалар тизими ва тақиқлар бекор қилинди. Жамоат ва шаҳарлараро транспортлар қатнови янгиланди, 14 шаҳар чегарасидаги ҳудудга эпидемия кириб келинишининг олдини олишга қўйилган тўсиқ-блокпостлар олинди. Аммо бу ерда ҳам ниқоб тартиби сақланиб қолади.\nШунга қарамай, Россия ҳамон пандемия тарқалиши борасида энг хавфли ҳудудлардан бўлиб қолмоқда. Айниқса, пойтахтда вазият анча жиддий. Москва мэри Сергей Собянин шаҳарда коронавирус билан боғлиқ ўлимлар сони кўпаяётганини билдирган. Россия бўйича COVID-19 ташхисидаги 3000 га яқин қайд этилган ўлимларнинг катта қисми пойтахтга тўғри келмоқда.\nРоссия: Ғазабнок мигрантлар Ўзбекистон дипломатларини нега қувлаб юришибди?\nРоссия, мигрантлар: Қозоғистон эшикларини қия очди, гап Ўзбекистонда қолди\nРоссия-Ўзбекистон: чегарадаги 598 муҳожирнинг тақдири нима бўлади? (Видео)\nРоссия, мигрантлар: Коронавирусга чалинган муҳожирларга ёрдам маркази очилди\nРоссиядаги ёнғин олти ўзбекистонлик умрига зомин бўлди\nРоссия, мигрантлар: Ҳасан коронавирусга қандай чалинди?\nКоронавирус: Ўзбекистон Россиядан сотиб олиши айтилган ИВЛ аппаратлари ёниб кетмоқда\nРоссия-Ўзбекистон: чегарадаги 598 муҳожирнинг тақдири нима бўлади? (Видео)O'zbekiston


Партнерингизда эътибор бериш керак бўлган сифатлар • NeMolchi.uz\nBosh sahifa Anonim hikoyalar Партнерингизда эътибор бериш керак бўлган сифатлар\nПартнерингизда эътибор бериш керак бўлган сифатлар\nУмид ва орзулари бир олам ёш қиз Уни учратади. У эса ўзини яхши кўрсата билади, бошқаларга мослашишни билади, юксак идеаллар ҳақида гапиради. Ҳатто қиз ўзини Унинг олдида ноқисдай ҳис қилади. Қиз У билан дунёдаги энг гўзал оила қуришига ишонади.\nУлар бир-бирига мослашади. У рашк қила бошлайди, ёнида кимлар бўлишидан қатъий назар асабийлашади. Қизнинг дугоналарини баҳолайди. Баъзан қиз уни ростдан ҳам севишига шубҳа билдиради.\nҚиз Уни ғамхўр ва уни қадрлайдиган инсон сифатида кўради. Унга эрга тегишга рози бўлади.\nУ берган сўзида ҳар доим ҳам турмаслигини пайқайди. Бу қўрқинчли эмас, лекин баъзан қиз Унга ишониб, ваъдалар пучга чиққач, ундан кўнгли совий бошлайди. У эса ҳамма нарсага баҳона топади ва уни тушунишни талаб қилади. Қиз тушунади. Ва қўллаб-қувватлайди…\nҚуйида партнёрингизда эътибор қаратишингиз керак бўлган сифатларга тўхталамиз:


Қирғизистонда қонуний ҳукуматни ағдаришга уринишда гумон қилиниб, яна бир мухолиф қўлга олинди\n20:00 / 27.03.2016\nБишкек суди Қирғизистонда давлат тўнтарилиши уюштиришга ҳаракат қилганликда айблаб, мухолифатнинг яна бир вакилини 2 ой муддатга қамоққа олган. Бу ҳақда Қирғизистон миллий хавфсизлик қўмитасига асосланиб, РИА Новости агентлиги хабар тарқатган.\nМаълум қилинишича, 27 март кунида Бишкек суди Эрнест Қарибековни қўлга олган.\nБундан олдинроқ, 24 март куни Қирғизистон мухолифати етакчиси Қувончбек Қодиров ҳамда Жалолобод вилоятининг собиқ ҳокими Бектур Асанов ўзаро тил бириктирган ҳолда ҳукуматни ағдаришни ният қилгандикда гумонланиб қўлган олингани ҳақида хабар берилганди.\nШунингдек, Давлатбек Турдуналиев қидирилмоқда, унинг жойлашган ўрни ҳозирча аниқланмаган.


Apple жаҳондаги таниқли иловани йирик нархга харид қилди - Terabayt.Uz\nApple Буюк Британиянинг Shazam Entertainment компаниясини харид қилганини тасдиқлади. Мазкур компаниянинг смартфонларга мўлжалланган иловаси микрофон орқали аудио ёзиб олиб, унинг қайси мусиқий композиция эканини ҳамда бошқа маълумотларни аниқлайди ва номини айтади. Бу тўғрида Reuters хабар тарқатмоқда.\nApple Shazam учун қанча тўлаганини маълум қилмаган бўлса ҳам, таниқли TechCrunch техноблоги бу харид $400 млн долларга амалга оширилганини ёзмоқда. Америкалик компаниянинг фикрича, Shazam иловаси Apple Music экотизими учун айни керак лойиҳа. Бу илова ёрдамида Apple Music ўз рақиби Spotify (Apple Music 27 млн, рақиби 60 млн фойдаланувчига эга) устидан ғалаба қозонишига ёрдам беради. Маълум бўлишича, айни пайтда Shazam иловасидан жаҳон миқёсида 150 млн нафар одам фаол фойдаланади.\nShazam – мусиқани танийдиган жаҳондаги таниқли хизмат. Унинг ёрдамида хоҳлаган контентни: аудио-, видеоролик, қолаверса реклама эълонлари, газета ва журналлардаги босма реклама, кўча-кўйдаги баннер суратларини, қадоқ суратларини аниқлаштириш мумкин.\n2000 йилда асос солинган Shazam фаолияти учун сармоядорла $143,5 млн доллар сарф қилишган.\n#мобил илова #фойдали иловалар


13 май 2021, Тошкент вақти: 14:20\n95 йиллик шодиёнада Қирғизистоннинг барча ҳудудларидан келган меҳмонлар иштирок этди. Театр санъаткорларини Қирғизистон парламенти депутатлари, давлат, жамоат ва маданият арбоблари қутлади.\nСўзга чиққан меҳмонлар Бобур театри икки ҳалқнинг, яъни қирғиз ва ўзбек халқлари маданияти орасида кўприк бўлганлигини, икки ҳалқнинг дўстлигини мустаҳкамлашда мазкур театрнинг ўрни беқиёс эканлигини айтиб ўтишди.\nТеатр саҳнасида 95 йил давомида600дан ортиқ спектакллар саҳналаштирилди. Театрнинг Неъматжон Неъматов, Толибжон Баъдинов, Турсунхон Солиева, Ойтожи Шобдонова, Бахтиёржон Тўхтаматов, Розияхон Мўминовакаби ўндан ортиқ санъаткорлари Қирғизистон халқ артисти унвонига сазовор бўлган. Бугунги кунда Ўшда театр санъаткорлари номига қўйилган Розияхон Мўминова, Неъматжон Неъматов каби кўчалар бор.\nТеатрнинг ўрта авлодига мансубРасулжон Ураимжонов, Дилором Соипова, Ҳамидулло Матхолиқов, ёш авлод вакилларидан Илҳом Аҳмад каби санъаткорлар нафақат Қирғизистонда, балки Марказий Осиёда ҳам машхурдир.\nДонор ташкилотлар ёрдами билан ўзбек санъати даргоҳи таъмирдан чиқарилган. Жумладан, Япония ҳукумати ажратган 92 минг долларга театр учун овоз узатиш ускуналари сотиб олинган.


092. Лайл (тун) сураси\nМаккада тушган, 21 оятдан иборат\nУшбу сурадаги «лайл» сўзи унга ном бўлган, «вал-лайл» эса «кечага қасам» маъносини билдиради. Унда инсонларнинг туриш-турмушлари ҳам, саъй-ҳаракатлари ҳам турли-туман экани ҳақида сўз бориб, охират кунидаги мукофотга иймон келтириб, тақво ва муҳтожларга хайру саховат билан умрларини ўтказадиган кишиларга ато этиладиган жаннат ҳамда бахиллик, иймонсизлик билан тирикчилик қилиб ўтадиган кимсаларнинг борар жойлари дўзах азоби экани тўғрисида хабар берилади.\n1. Қоплаётган тунга қасам;\nБошқа кўпгина сураларда бўлгани каби Аллоҳ таоло Ўз ҳузурида эътиборли бўлган нарсаларга қасам, дейиш орқали ушбу сурада инсонлар эътиборини қаратиши лозим бўлган жиҳатларни баён этади. Бу оятда атроф-борлиқни ўраб-қоплаб келаётган тунга қасам, демоқда. Парвардигор нега тунга қасам, дейиши сабабларининг тафсири Набаъ, Нозиот, Иншиқоқ, Ғошия, Шамс каби бир неча сураларда батафсил баён этилган.\n2. Ёришаётган кунга қасам;\nАллоҳ азза ва жалла борлиқ ёришиб, инсонлар ҳаёти ва фаолияти учун бошланаётган янги кунга қасам, дейди. Ёришаётган кунга қасам, дейилиши сабаблари тафсири ҳам Қуръони Каримнинг бошқа бир неча сураларида батафсил келтирилган.\n3. Эркак ва аёлни яратганга қасам.\nАллоҳ таоло эркак ва аёл жуфтлигини яратган Зотга, яъни Ўзига қасам, демоқда. Дунёда ҳамма нарса, шу жумладан одамзод ҳам жуфт-жуфт қилиб, эркак ва аёл кўринишида яратилган. Ўз табиатига кўра, уларнинг бири иккинчисига турли жиҳатдан эҳтиёжли қилиб қўйилган. Қуръони Каримда бундай дейилади: «Аллоҳ сизлар учун ўзларингиздан жуфтлар яратиб, жуфтларингиздан сизлар учун ўғиллар ва набиралар пайдо қилди» (Наҳл сураси, 72-оят).\nАна шундай жуфтлик саналган эркак ва аёлнинг илоҳий никоҳ ришталари туфайли бир хонадонда, бир оилада аҳил-тотув бўлиб яшаб кетишлари, бора-бора бир-бирларисиз тура олмасликлари, муҳаббат қўйишлари, насл давомийлигини таъминлаб умргузаронлик қилишлари, ҳақиқатан, Яратганнинг санъатига ва ҳикматига далолатдир.\n4. Ҳақиқатан, ҳатти-ҳаракатларингиз турличадир.\nЭй инсонлар, сизлар турлича яратилганингиз сабабли сизларнинг иш юритишларингиз, хатти-ҳаракатларингиз, орзу-мақсадларингиз ҳам турличадир. Муфассирлар ушбу ояти кариманинг нозил бўлиши сабаби ҳақида қуйидаги ривоятни келтиришади: Икрима Абдуллоҳ ибн Аббосдан (розияллоҳу анҳу) ривоят қилади: «Бир кишининг хурмо дарахти бор эди. Унинг бир шохи камбағал, серфарзанд бир кишининг ҳовлисига эгилиб тушган эди. Эгаси хурмо узиш учун дарахтга чиққанида кўпинча кабағал уйига ҳам мевалари тўкилар ва қўшни болалар уни териб олишарди. У эса дарахтдан тушиб, ҳатто болаларнинг оғзидаги хурмони ҳам чиқариб оларди. Камбағал киши бу ҳолатдан Расулуллоҳга (соллаллоҳу алайҳи васаллам) шикоят қилди. У Зот: «Сен боравер», дедилар. Кейин хурмо эгасини чақиртириб: «Шохи фалончининг ҳовлисига эгилиб турган хурмойингни жаннатда сенга бир хурмо бўлиши эвазига менга берасанми?» дедилар. Шунда у киши: «Менинг хурмоларим кўп, лекин кўп мева қилиб мени қувонтирадигани ўшаниси, холос», деди. Ибн Даҳҳоҳ исмли бир киши Пайғамбар алайҳиссалом гапларини эшитиб турган эди, у: «Эй Аллоҳнинг элчиси, агар шу хурмони сотиб олиб сизга берсам, айтган нарсангизни менга берасизми?» деди. У Зот: «Ҳа», дедилар. Ибн Даҳҳоҳ бориб хурмо эгасини топди ва у билан савдолашди. Хурмо эгаси унга: «Билмадингми, Муҳаммад (алайҳиссалом) бунинг эвазига менга жаннатдан бир хурмо беришини айтганида: «Унинг серҳосиллиги мени қувонтиради», дегандим-ку», деди. Ибн Даҳҳоҳ: «Уни сотмайсанми?» деб сўради. Хурмо эгаси: «Асло, мен ўйламаган бирор нарса берилсагина сотишим мумкин», деди. У: «Ниятинг нима?» деб сўради. У: «Қирқта хурмога айрибошлайман», деди. Ибн Даҳҳоҳ: «Катта нарса сўрадинг-ку, шу биргина эгилиб турган хурмойингга қирқта хурмо сўрайсанми?» деди. Бироз хаёлга чўмиб тургач: «Бўпти, сенга қирқта хурмо бераман», деди. Хурмо эгаси: «Агар гапинг рост бўлса, гувоҳ топ», деди. Одамлар ўтишаётган эди, уларни чақириб, савдога гувоҳ қилди. Кейин Ибн Даҳҳоҳ Расули акрам олдиларига бориб: «Хурмо менинг мулкимга ўтди», деди. Расулуллоҳ камбағал кишига бориб: «Хурмо энди сеники», дедилар. Шунда Аллоҳ таоло бу оятни нозил қилди.\nБу ҳақда бошқа ривоят ҳам бор. Ибн Исҳоқнинг Абдуллоҳ ибн Масъуддан (розияллоҳу анҳу) ривоят қилишича, «Абу Бакр Билолни Умайя ибн Халафдан ўн уқия (олтин) ва битта бурда (кийим) эвазига сотиб олиб, уни озод қилди. Аллоҳ таоло: «Хатти-ҳаракатларингиз турличадир» деб, Абу Бакр билан Умайя ҳаракатларини айтди». («Асбабун-нузул», 393-394-бетлар).\n5. Аммо ким мурувватли ва тақволи бўлса;\n6. ва гўзал сўзни тасдиқласа;\n7. ўшани осонига йўллаймиз.\nЮқоридаги уч оятнинг нозил бўлиши ҳақида Ибн Исҳоқдан бундай ривоят бор: «Менга Муҳаммад ибн Абдуллоҳ ибн Атийқ, Омир ибн Абдуллоҳ ибн Зубайрдан, у баъзи илм аҳлларидан ривоят қилиб айтишича, Абу Қуҳофа ҳазрати Абу Бакрга: «Эй ўғлим, заиф қулларни озод қилаётганингни кўряпман, озод қиладиган бўлсанг, сени ҳимоя қиладиган, ёнингда турадиган бақувват кишиларни озод қилишинг яхши эмасми?» деганида, Абу Бакр: «Эй отажон, мен бу ишни Аллоҳ учунгина қиляпман», деб жавоб берди. Айтишларича, «Ким мурувватли ва тақволи бўлса ва гўзал сўзни тасдиқласа, ўшани осонига йўллаймиз» оятлари Абу Бакрнинг отасига айтган сўзи хусусида нозил бўлган». Оятдаги «билҳусна»ни муфассирлар «Ла илаҳа иллаллоҳ» калимаси, деб тафсир қилишади. Ҳақиқатан, топган мол-дунёсини Аллоҳ таоло йўлида яхши ишларга сарфлайдиган мурувватли ва тақволи, «Ла илаҳа иллаллоҳ» калимасини тил ва дил билан тасдиқлаган саодатманд кишиларни Аллоҳ таоло дунёда ишларнинг осонига йўллайди, охиратини эса обод қилади.\n8. Ким бахиллик қилса ва ўзини беҳожат тутса;\nЮқоридаги бахтиёр кишилардан фарқли ўлароқ, топган мол-дунёсини яхшиликка сарфлаш ўрнига ҳеч кимга бермай босиб қўядиган, дунёнинг лаззат-шаҳватларига маст ҳолда охиратини бутунлай унутиб қўйган кимсалар ҳам борки, улар ҳеч нарсага ишонмагани учун охиратни, дўзахни, ҳисоб-китобни инкор этади, ўлгандан кейин қайта тирилишига ишонмайди. Шунинг учун у Аллоҳ таолонинг раҳматидан ва мағфиратидан ҳеч нарса умид қилмайди. Шу боис булар бахиллик қилади, Аллоҳ таолодан, охиратдаги мукофотлардан ўзини беҳожат сезади.\n9. ва гўзал сўзни инкор этса;\nЯнада аянчлиси, бундай бахтсиз кимсалар Ер юзидаги энг гўзал сўзни, мусулмонлик, мўминлик шиори «Ла илаҳа иллаллоҳ» калимасини инкор этади.\n10. ўшани қийинига йўллаймиз.\nАллоҳ таоло ана шундай инсонларни ишларнинг энг қийинига йўллаб қўяди, яъни уни фақат ёмон, машаққатли, охиратда ҳеч қандай фойдаси ва савоби бўлмайдиган ишларга йўллаб қўяди. У охират дунёсига бир йўлак бўлган қабрга кирганида ҳам, савол-жавоблар пайтида ҳам, Маҳшаргоҳда турганида ҳам ҳеч ким унинг жонига оро кирмайди, тўплаган мол-дунёси фойда бермайди. ишонганлари ёрдамга келмайди. Охири у қилмишлари учун дўзахга равона бўлади.\n11. Унинг ҳалокатида мол-мулки асқотмайди.\nДўзахга тушиши унинг ҳалокатга юз тутганидан дарак беради. Бу ҳалокатдан у тўплаган ва риё мақсадида, Аллоҳ буюрмаган ерларга сарфлаган мол-дунёси қутқара олмайди. Абдуллоҳ ибн Аббоснинг (розияллоҳу анҳу) айтишича, мазкур ояти карима Умайя ибн Халаф тўғрисида нозил бўлган. Али ибн Абу Толибдан (розиялллоҳу анҳу) ривоят қилинади: «Биз Расулуллоҳ (солллаллоҳу алайҳи васаллам) билан «Бақиул-ғарқод» қабристонида жанозада бирга эдик. Шунда Расулуллоҳ (соллаллоҳу алайҳи васаллам): «Ҳар бирингизнинг жаннатдаги ётар жойи ва дўзахдаги ётар жойи батаҳқиқ ёзилади», дедилар. Саҳобалар: «Эй Аллоҳнинг элчиси, умид қилмайликми?» дейишганида у Зот: «Амал қилинглар, ҳар бир енгил қилинган нарса яратилган нарсаси учундир», дедилар ва юқоридаги олти оятни қироат қилдилар» (Имом Бухорий ва Муслим ривояти).\n12. Ҳидоятга бошлаш, албатта, Бизнинг зиммамиздадир.\nАллоҳ таоло инсониятни Ислом дини билан мушарраф этганидан кейин Ҳақ ва ботил, ҳидоят ва залолат, ҳалол ва ҳаром, яхшилик ва ёмонлик, иймон ва куфр ажраб бўлди. Парвардигори ваҳийларига ишонган, Унинг амр-фармонларига итоатда бўлган мўминлар ҳидоят йўлини танлашди. Аллоҳга осийлик қилувчи, оятларини инкор этиб, ёлғонга чиқарувчилар залолат йўлини танлаб гумроҳлардан бўлишди. Шунинг учун Аллоҳ азза ва жалла хабар бериб айтяптики, шариат аҳкомлари, ақийда ва ибодатлар, ахлоқ ва муомала низомлари баёни бўлмиш китобларни тушириш, уларни сизларга баён этиш учун пайғамбарлар юбориш Бизнинг зиммамиздадир. Худди шу йўл билан Биз бандаларни ҳидоят йўлига йўллаймиз.\n13. Охират ва дунё ҳаёти ҳам Бизникидир.\nАллоҳ азза ва жалла айтяптики, охират дунёси ҳам, ундаги ҳисоб-китоб ҳам, дунё ҳаёти ва ундаги барча неъматлар ҳам фақат Бизга тегишлидир. Уни хоҳлаганимизча тасарруф этамиз, бошқарамиз, бандалар ҳақида ҳукм чиқарамиз. Бунда ҳеч ким шерик бўлолмайди, ҳеч ким Бизнинг иродамизга қарши чиқолмайди. Борлиқдаги ҳамма нарса, жамики мавжудот фақат Бизга тегишли. Ким икки дунё саодатига эришишни истаса, уни Бизнинг ҳузуримиздан талаб қилсин, изласин. Биз ҳар бир инс ва жиннинг излаганини берамиз. Одамларнинг ёппасига мусулмон бўлиши Аллоҳнинг якка илоҳлигига заррача фойда бермайди ёки сифатларини ошириб қўймайди. Худди шу каби одамларнинг бари ёппасига кофир бўлиши Аллоҳга заррача зарар етказмайди ёки сифатларини камайтириб қўймайди. Аллоҳ ҳеч кимнинг аралашувисиз ҳам Олийдир ва ҳамма нарсага Қодирдир. У ҳеч кимга муҳтож бўлмайди, аммо ҳамма Унга муҳтождир. У қилаётган иши юзасидан ҳеч кимга ҳисоб бермайди, борлиқни бошқаришда бировнинг ёрдамига қарамайди. У Зот шундайин улуғдир ва улуғлиги абадийдир. Шунинг учун ҳар бир инсон Унинг йўлига юришга, Унга эргашишга, Унга итоатда бўлишга мажбурдир!\n14. Сизларни ловуллаб ёнувчи дўзахдан огоҳлантирдим;\nАллоҳ таоло Ўзининг ҳақ Пайғамбари орқали бандаларини дўзах ўтидан кўп марта огоҳлантирди. Қуръони Каримнинг бошқа жуда кўп оятларида бундай огоҳлантиришлар, дўзахга тушмаслик учун нималар қилиш кераклиги ҳақидаги насиҳатлар зикр этилган. Аммо Пайғамбар Парвардигори ҳузуридан келтирган ваҳийларни инкор этиб, ёлғонга чиқарганларнинг абадий дўзах оловида куйишлари муқаррар! Чунки Аллоҳ таолонинг ҳақ ваъдасига кўра Парвардигорига ишонмаган, Унинг ваҳийларига куфр келтирганнинг жойи мангу азоб жойи бўлмиш жаҳаннамдир. Нўъмон ибн Баширдан (розияллоҳу анҳу) ривоят қилинган ҳадисда келишича, «Расулуллоҳ (солллаллоҳу алайҳи васаллам): «Қиёмат куни дўзах аҳлидан энг енгил азобланадиганининг икки оёғи остига ёқилган оловдан унинг мияси қайнаб кетади», деганлар (Имом Аҳмад, Бухорий ривояти).\n15. унга кирар фақат бадбахтлар;\nОятдаги «ашқо» бадбахт маъносида. Дунё ҳаётидаги куфр-исёнлари билан ўзига дўзахни танлаган ва Парвардигори фазли ва раҳматидан мосуво бўлган кимсалар чинакамига бебахтлардир. Агар бадбахт бўлишмаганида Аллоҳ таолонинг ва Пайғамбарининг огоҳлантиришларидан сергак бўлиб, ҳидоят йўлларига юрган, гуноҳлардан четланиб, мукофотига жаннат боғларига мушарраф бўлур эди.\n16. ёлғонга чиқарган ва юз ўгирган.\nЛекин бу бахтсиз кимсалар ўзларига жуда аянчли оқибатни раво кўришди. Аллоҳ таолонинг охирги Пайғамбари орқали юборилган ваҳийларини ёлғонга чиқариб, улардан юз ўгиришди. Пайғамбарга итоатсизлик кўрсатишди, унга эргашишмади, аксинча илоҳий ваҳийларни келтирган элчини ёлғончига, мажнунга, сеҳргарга, шоирга чиқаришди.\n17. Тақволилардан у узоқлаштирилади.\nОяти каримадаги «атқо» сўзи тақволи, Аллоҳдан қўрқувчи маъносини анлатади. Қабрда ҳам, қиёмат куни ҳам ўзини куфр ва гуноҳлардан асраб юрган тақволи, солиҳ кишилардан дўзах олови ва унинг азоблари узоқлаштирилади. Чунки улар дунё ҳаётидаги иймонлари, қилган яхши амаллари учун ана шундай яхшиликка муносибдирлар. Чунки бундай инсонларнинг роҳат-фароғатини ҳеч нарса, ҳатто дўзахга яқин келиш каби ноқулайликлар ҳам бузмаслиги аниқ. Аллоҳ таолонинг бундай ваъдаси бор: «Сўнгра тақволи бўлганларни (дўзахдан) қутқарамиз ва золим кимсаларни тиз чўккан ҳолларида (дўзахда) қолдирамиз» (Марям, 72).\n18. Улар покланиш учун молларини садақа қилишади.\nБундай инсонлар Аллоҳ таоло йўлида, Унинг розилигини топиш, гуноҳларда покланиш учун садақа қилишади. Барча муфассирларнинг якдил фикрларига кўра, ушбу ояти карима Пайғамбаримизнинг энг яқин саҳобалари, у Зотдан кейин Ислом умматига раҳбар бўлган Абу Бакр Сиддиқ (розияллоҳу анҳу) ҳақларида нозил бўлган. Лекин оятнинг ҳукми барчага тегишлидир. Урва ибн Зубайрдан (розияллоҳу анҳу) ривоят қилинади: «Абу Бакр етти кишини озод қилди. Уларнинг бари Аллоҳ йўлида азобланаётган эди. Шунда ушбу оятлар нозил бўлди» (Ибн Абу Ҳотим ривояти).\n19. Унда қайтарилувчи эҳсон йўқ эди.\nАбу Бакр Сиддиқ каби тақволи инсонларнинг барча амаллари каби садақа ва эҳсонлари ҳам, яхшиликлари ҳам риё ва сумъадан (одамлар кўрсин ёки эшитсин) холи, Аллоҳдан савоб умидида, фақат Ўзининг розилигини топиш мақсадида қилинар эди. Улар инсонларга берган нарсалари ёки қилган эҳсонлари эвазига улардан ҳеч қандай моддий ё маънавий эваз тамаъ қилишмас, бирор нарсалари яна ўзларига қайтарилишини умид этишмас эди.\n20. Фақат буюк Парвардигор розилигини истаган эди.\nТақволи кишилар нима қилишмасин, ҳар бир ишда, ибодатда, ҳоли ҳаётда фақат Парвардигорлари розилигини исташади. Бу йўлда ҳаётнинг барча қийинчилик ва етишмовчиликларга, золимлар томонидан кўрсатиладиган зулм ва хўрликларга чидаб, сабр этишади. Ана шу хислатлари билан охиратда Парвардигорларининг буюк фазлига, марҳаматига сазовор бўлишади. Ана шундайлар икки дунёда ҳам чин саодат эгаларидир. Бундайлар ҳақида Аллоҳ таоло бундай марҳамат этади: (Эй Муҳаммад): «Сизларга булардан ҳам яхшироқ нарса хабарини берайми? Тақволи кишилар учун Парвардигорлари ҳузурида абадий қолинадиган, остидан анҳорлар оқиб турувчи боғлар, покиза жуфтлар ва Аллоҳ розилиги бордир», денг» (Оли-Имрон, 15).\n21. Яқинда у, албатта, рози бўлади.\nТақволи зотлар дунё ҳаётидаги иймонлари, эҳсонлари ва яхшиликлари эвазига охиратда Аллоҳ таоло ато этадиган беҳисоб неъматлар, жаннат боғлари, энг асосийси, Ўзининг жамолига мушарраф этишига гувоҳ бўлишгач, Парвардигор фазли, марҳаматидан ниҳоятда рози бўлишади. У кун, албатта, келади, унинг келиши жуда яқин. Фақат гап ушбу гўзал оқибатга эришиш учун дунё ҳаётида нималар қилинганида қолди.\nИмом Бухорий ва Муслим «Саҳиҳ»ларида келишича, Пайғамбар алайҳиссалом Муоз ибн Жабалга (розияллоҳу анҳу): «Намозингга Аъла, Шамс, Лайл сураларини ўқимайсанми?» деб қизиқтирар эдилар.


Жаҳон банки Ўзбекистон компаниясига санкция жорий қилди | Qalampir.uz\nЖаҳон банки Ўзбекистон компаниясига санкция жорий қилди\nОлам\t30 Апрель 17:09 16964\nЖаҳон банки Ўзбекистоннинг “Mega-Mebiko” компаниясига Сирдарёда сув таъминоти бўйича лойиҳа доирасида фирибгарлик қилгани учун 30 ой муддатга санкция жорий қилди. Бу ҳақда ташкилот расмий сайтида хабар берилди.\nСанкция сабаб “Mega-Mebiko” МЧЖ Жаҳон банки томонидан молиялаштириладиган лойиҳаларда иштирок эта олмайди. Кўрилган чоралар — тинч келишувнинг бир қисми бўлиб, компания ўз жавобгарлигини тан олган.\nЛойиҳа Сирдарё вилоятининг алоҳида туманларида сув таъминотини яхшилаш учун ишлаб чиқилган. ЖБ маълумотларига кўра, Mega-Mebiko лойиҳа бўйича шартномани қўлга киритиш учун нотўғри молиявий ахборотлар берган ва манфаатлар тўқнашувига эга эмаслиги ҳақида ёлғон маълумот тақдим этган.\nТомонлар имзолаган тинчлик келишувига кўра, санкциялардан озод қилинишини учун компанияга ЖБ тамойилларига мувофиқ ҳалолликни таъминлаш дастурини ишлаб чиқиш мажбурияти юкланган. Компанияга Жаҳон Банки гуруҳи билан тўлақонлик ҳамкорликни давом эттириш ҳам юклатилди.\nАввалроқ, Жаҳон банки Fides Solutions компаниясига сакнция жорий қилганди. Компания лойиҳани қўлга киритиш учун ЖБ вакилига пора беришга уринишда айбланган.\n25 Май 16:12 33086\n25 Май 23:18 30926\n26 Май 14:40 20799\n25 Май 11:09 19005\n26 Май 09:01 18923


Telegraph: ЕИнинг муҳожирлар бўйича режаси барбод бўлиш арафасида\n11:59 / 15.10.2015\nЕврокенгаш мамлакатлари ўн минглаб муҳожирларни жойлаштиришда кўмаклашиш ва уларга ёрдам бериш мақсадида бир неча миллиард евро ажратишга келишиб олган эди. Бироқ уларнинг ваъдаси бажарилмай қолмоқда, дея қайд этди мақола муаллифи. АҚШ ҳам қочқинларга бошпана бериш масаласига эътибор қаратмаяпти.\nЕвропа Кенгаши ҳисоботида айтилишича, Европа мамлакатлари раҳбарлари “тез ва қатъий ҳаракат қилиш бўйича аниқ ҳамда бир хил мажбуриятлар”га эга.\n“Олийҳиммат сўзлар амалиёт билан мустаҳкамланиши керак”, - деди Европа кенгаши комиссияси раҳбари Жан-Клод Юнкер.\nАйни пайтда Еврокенгаш Греция ва Италиядаги 160 минг муҳожирни жойлаштиришни кучайтиришга ҳаракат қилмоқда. Ҳисоботда келтирилишича, “мазкур режани амалга ошириш учун ҳали кўпгина ишларни амалга ошириш лозим”.\nБиринчи босқичда миграция тизимига ишонмаётган муҳожирлар рўйхатга олиниши лозим.\nБироқ мақола муаллифи жараён жуда суст кечаётганини таъкидлаб ўтди.


Шифокорларга навбатдаги тажовуз: асакалик 55 ёшли фельдшер калтакланди\n6 сентябрь куни кечки соат 8:00лар атрофида Андижон вилояти Асака туман тиббиёт бирлашмасининг тез тиббий ёрдам бўлимига қарашли “Шарқ ҳақиқати” шохобчасига оғир жароҳат олган бемор олиб келинган, деб хабар берди Соғлиқни сақлаш вазирлиги Жамоатчилик билан алоқалар бўлими.\nДастлабки маълумотларга қараганда, шифокорлар беморга зудлик билан биринчи ёрдамни кўрсатган. Тиббий кўрик пайтида беморга ўзгалар томонидан тан жароҳати етказилганига ишонч ҳосил қилган тиббиёт ходимлари хизмат вазифасидан келиб чиққан ҳолда, туман ички ишлар бўлимига хабар бермоқчи бўлишганида беморни олиб келган С.Н. тез тиббий ёрдам фельдшери Б.Гадоевнинг бурнига боши билан зарба берган ва калтаклай бошлаган. Бундан ташқари, у шифокорни калтаклаш билан қаноатланмай ҳовлида турган тез тиббий ёрдам автомашинасига ҳам зиён етказган.\nУшбу ҳолат ҳақида туман ички ишлар бўлимига хабар берилганидан сўнг маълум вақт ўтиб ички ишлар ходимлари воқеа жойига етиб келган.\nАйни пайтда ҳуқуқни муҳофаза қилувчи органлар томонидан терговолди суриштирув ишлари олиб борилмоқда.\n“Шу ўринда айтиш жоизки, охирги пайтларда тиббиёт ходимларига нисбатан тажовуз қилиш, шифокорларнинг соғлигига зиён етказиш, таҳқирлаш ҳолатлари тез-тез учраб тургани барчамизни ташвишга солмоқда. Шифокор ҳеч қачон, ҳеч кимга ёмонликни раво кўрмайди, аксинча, ҳузурига шифо истаб келган ҳар бир беморга бор куч-салоҳияти, билимини ишга солиб беғараз кўмак беради. Тиббиёт ходимларининг ширин сўзи, дори-дармони ва меҳрли қўли билан қанчадан-қанча беморлар оғир дарддан халос бўлаётгани ҳаммамизга кундек равшан. Ана шундай фидойи, ўзгалар саломатлиги учун ўз ҳаловатидан кечиб, меҳнат қилаётган оқ халат соҳибларини таҳқирлаш, ноҳақ калтаклаш ақлга сиғадими?”, дейилади Соғлиқни сақлаш вазирлиги томонидан.\nКиритилди: 21:16 07.09.2019. Ўқилди: 1170 марта. Фикрлар сони: 0 та.


Хавфсизлик бўйича Мюнхен анжумани ташкилотчилари коронавирус пандемияси сабабли анжуман ўтказилишини номаълум муддатга қолдиришга қарор қилишди. Дастлабки режага кўра, тадбир анъанавий равишда 2021 йил февралида ўтиши керак эди.\n“Хавфсизлик бўйича Мюнхен анжумани 50 йилдан кўпроқ вақтдан бери ҳар йилнинг феврал ойида ўтказиб келинади. Келаётган йил давом этаётган пандемия анжуманни аввал режалаштирилгандек 2021 йил 19-21 феврал кунлари ўтказишга тўсқинлик қилади”, деб айтилган анжуман раҳбари Волфганг Ишингер баёнотида. У анжуманни шароит имкон бериши билан 2021 йил кечроқ санада ўтказишга тайёрлигини айтган. Янги сана кейинроқ эълон қилинади.\nМюнхен анжумани 1962 йилдан бери ўтказиб келинади. 1993 йилгача у Ҳарбий масалалар бўйича анжуман деб аталган. Биринчи 30 йил давомида унда фақат НАТО давлатлари етакчилари ва ҳарбийлари, сиёсатшунослари ва ОАВ вакиллари иштирок этиб келган. 1990-йиллардан анжуманда Россия, Европанинг бошқа давлатлари, Хитой, Ҳиндистон ва Япония ҳам иштирок этади.


Аёлларга ибрат бўлган ҳаёт қиссаси | 1-қисм – oliymahad.uz\nАёлларга ибрат бўлган ҳаёт қиссаси | 1-қисм\nАёллар, Сийрат ва Ислом тарихи\nҲар соҳада ибрат ва намуна чўққисини эгаллаган саҳобалар ва саҳобия аёллар бу умматга то даври қиёматгача ўрнакдир. Чунки уларнинг барчалари илм ва ҳикматлар хазинаси бўлган Муҳаммадия мадрасасининг энг фаол толиб ва толибалари бўлиб, Аллоҳ йўлида жиддият камарини маҳкам боғлаган зотлар эди.\nАллоҳнинг каломини олий қилиш ва қиёматга қадар қоим туриши учун гўёки, пишқириб оқаётган ажал дарёсига ғоввос каби шўнғиган саҳобаларнинг ўрни қанчалик муҳим бўлса, саҳобия аёлларнинг ҳам хизмати уларникидан кам эмас. Уммат уларнинг ҳам ҳаётини доимо ўзларига ибрат сифатида ўрганадилар. Ана шундай саҳобия аёллардан бири Умму Сулайм бинти Милҳон ал-Хазражия розиёллоҳу анҳо эди. Келинг сиз билан мана шу жаннат оёғининг остида бўлиб, уни фақат ўлимигина тўсиб турган онанинг ибратли ҳаётига назар солиб, сабр ва эзгу амаллар борасида ўзимизга илҳом олайлик.\nУмму Сулайм бинти Милҳон Ал-Хазражий ансория аёллардан бўлиб, Хазраж қабиласининг Бани Нажжор уруғидан эди. Асл исми тўғрисида кўпгина ривоятлар келган. Бирида асл исми “Саҳла” бўлган деса, бошқасида “Рамла” бўлган дейди. Яна бирида “Унайса” бўлган деса, бошқасида эса “Мулайка” бўлган дейдилар. Аммо лақаблари “Румайсо” бўлгани аниқ.\nРасулуллоҳ саллоллоҳу алайҳи васаллам билан ўрталарида диндош биродарликдан ташқари қариндошлик томонларилари ҳам бор. Яъни, Бани Нажжор уруғи Пайғамбаримизнинг оталари Абдуллоҳга тоға бўлган.\nОталари Милҳон ибн Холид ва акаси Харром ибн Милҳон “Биъру Моуна” жангида Расулуллоҳ саллоллоҳу алайҳи васалламнинг ёнларида жанг қилиб шаҳид бўлган етмиш қорининг бири эди. Ўзи эса машҳур саҳобий Анас ибн Молик розиёллоҳу анҳунинг волидаи мукаррамасидир.\nУмму Сулайм дастлаб, Молик ибн Назир билан турмуш қурди. Фарзанди, Анас розиёллоҳу анҳу туғилгандан кейин, Мадинага ҳам Пайғамбаримиз саллоллоҳу алайҳи васалламнинг даъватлари етди. Умму Сулайм Мадиналик аёллар орасида биринчилардан бўлиб исломни қабул қилар экан, эри Моликни ҳам исломга чақирди. Аммо Молик ибн Назирнинг жоҳиллиги тутиб, хотинидан қаттиқ ғазабланди. Оиласини ташлаб, Шомга кетди ва кўп ўтмай ўша ерда ҳалок бўлди.\nШунда Умму Сулайм: “Ўғлим Анас улғайиб, мажлисларда ўтирадиган бўлмагунча турмушга чиқмайман” деб ўзига ўзи сўз берди. Бунга сабаб, агар турмушга чиқса, эри ўғлига бегонасираб тарбиясига эътиборсиз бўлиши уни андишага солган эди. Умму Сулайм ягона фарзандини чиройли одоб билан тарбиялади.\nЙиллар ўтди. Анас шундай гўзал одобда улғайдики, ҳатто ёшлигидан бошлаб, онасининг ҳаққига дуо қиларди: “Эй Аллоҳим! Онам тарбиямни чиройли қилди, ажрини ўзинг зиёда эт!»\nУмму Сулайм ўғли Анаснинг тарбияси учун кўп қайғурди. Ислом дини таълимотларини мурғак қалбига қуйиб борди. Пайғамбаримиз саллоллоҳу алайҳи васаллам Мадинага келганларида эса, ўғлини у зотга батамом топширди. Анас учун нубувват хонадони мадраса, Сарвари коинотнинг ўзлари муаллим бўлдилар. Бу ҳақда Анас розиёллоҳу анҳу шундай ривоят қиладилар: “Набий саллоллоҳу алайҳи васаллам Мадинага келганларида мен ўн ёшда эдим. Онам қўлимдан тутди-да, Расулуллоҳ саллоллоҳу алайҳи васалламнинг ҳузурларига олиб бориб: “Ё Расулаллоҳ! Шаҳримизга ташрифингизни қутлаб, совға-салом билан келмаган бирор эркак ёки аёл қолмади. Фақат мен қолдим. Сизга ўзгача совға қилмоқчиман. Ўғлим Анас сизга туҳфа бўлсин. Сизга маъқул келганича хизматингизни қилсин” деди. Мен Расулуллоҳ саллоллоҳу алайҳи васалламнинг ўн йил хизматларини қилдим. У зот мени бирор марта урмадилар, сўкмадилар, койимадилар, ҳатто қовоқларини солиб қарамадилар ҳам” деган эди.\nУмму Сулайм қачон ўғли Анас билан кўришса, албатта, Расулуллоҳ саллоллоҳу алайҳи васалламга чиройли хизмат қилишини тайинларди. Бир сафар она-бола йўлда учрашиб қолишди.\nЭй ўғлим! Қаерга кетаяпсан? – деб сўради Умму Сулайм.\nРасулуллоҳ саллоллоҳу алайҳи васалламнинг бир ҳожатларини адо этгани. Лекин бу сир – деди жиддий оҳангда.\nЎғлининг бу қатъиятлигидан хурсанд бўлган она:\n“Болам! Пайғамбаримиз саллоллоҳу алайҳи васалламнинг сирларини доим шундай сақлагин” – деб уқтирди.\nҚайси она фарзандига яхшилик тиламайди, дейсиз. Ҳамма оналаримиз қатори Умму Сулайм ҳам ўғлига баракотлар ёғилишини жуда-жуда истар эди. Ва бу борада у бошқалардан кўра яхшироқ йўл тутди.\nБир куни у Расулуллоҳ саллоллоҳу алайҳи васалламдан: “Ходимингиз Анаснинг ҳаққига дуо қилинг” деб илтимос қилди. Шунда Пайғамбаримиз саллоллоҳу алайҳи васаллам: «Парвадигоро! Анаснинг молига, авлодига ва яна ўзинг ато этган бошқа нарсаларига барака бер” деб дуо қилдилар. Шу дуо ижобатидан Анас розиёллоҳу анҳу узоқ ва баракали умр кечирди, юздан ортиқ ўғил-қиз ва неваралар кўрди.\nАнас улғайгач, Умму Сулаймга Абу Талҳа исмли бой-бадавлат, аммо исломга кирмаган бир киши совчи юборди. “Ўғлинг Анас катта бўлиб қолди, мажлисларда ўтирадиган, сўз айтидиган бўлди” – деб ниятини билдирди. Умму Сулайм унга қарата: “Эй Абу Талҳа! Мен сен билан турмуш қуришим мумкин, аммо афсус сен мушриксан, мен муслимаман. Менинг сенга турмушга чиқишим жоиз эмас” – деб рад жавобини берди.\nАбу Талҳа: “Бу қандайин сафсата эй Румайсо? Менинг олтин-кумушларим қаёқдаю сенинг таклифинг қаёқда?! Нималар деяётганингни ўйлаб кўр!» – деди. Ва қатъият билан айтилган жавобни эшитди: “Менга олтин ҳам, кумуш ҳам керак эмас. Сен на эшитадиган ва на кўрадиган, на бирор ҳожатингни раво этмайдиган тошга ибодат қиласан. Эй Абу Талҳа! фалон қабиланинг қора қул дурадгори ишлаб берган ёғочга ибодат қилишдан уялсанг-чи! Агар сен исломни қабул қилсанг, сенинг исломинг менинг никоҳ учун оладиган маҳрим бўлсин. Менга бошқа нарса керак эмас!»\nУмму Сулайм ўзининг келинлиги учун оладиган бойликларини ўзга бир инсоннинг иймони дея “Қурбон қилиши” Абу Талҳани эсанкиратиб қўйди. Бундай таклифни рад этишга жавоб тополмади. Аллоҳ субҳанаҳу ва таоло давлати ва ҳеч кимга сўз бермаган бир жоҳил бандасини Расулуллоҳ саллоллоҳу алайҳи васаллам “Жаннатда кўрдим” дея башорат берган заифа аёл сабабидан ҳидоятга бошлади.\nМенинг исломимга ким гувоҳ бўлади? – деб сўради Абу Талҳа.\nРасулуллоҳнинг ўзлари! У зотга бориб айт – деди Умму Сулайм.\nРасулуллоҳ саллоллоҳу алайҳи васаллам саҳобалар билан ўтирган эдилар. Ўзлари томон келаётган Абу Талҳага кўзлари тушиб: “Абу Талҳа ҳузурингизга пешонасида қашқадай кўриниб турган исломий нури билан келмоқда” деб қарши олдилар. Шундай қилиб Абу Талҳа Расулуллоҳ саллоллоҳу алайҳи васалламнинг ҳузурларида мусулмон бўлди. Кейин Умму Сулаймнинг гапларини айтди. У зот Умму Сулайм билан Абу Талҳани ўша шартга мувофиқ никоҳлаб қўйдилар. Одатда араб аёллари ўзлари учун тайёрланадиган сепларга, маҳрига бериладиган олтину кумуш тақинчоқларга жиддий эътибор беришар эди. Аммо буюк саҳобия Умму Сулайм бу борада аёл зотига қиёматга қадар бир хайрли ибрат қолдирди. Собит Баноний бу ҳақда: “Умму Сулайм олган маҳрдан каттароқ маҳр олингани маълум эмас” деган эди.\nкатта ўқитувчиси Абдурасул Тошпўлатов\n21432130cookie-checkАёлларга ибрат бўлган ҳаёт қиссаси | 1-қисмno


“Насаф”нинг ОЧЛдаги рақиби йиғинни якунига етказди / CHAMPIONAT.asia\n01:44Ва ниҳоят унга ҳам эътибор қаратишди. “Реал” Обамеянг учун 70 миллион евро тўламоқчи 12 01:25“Барселона” маош тўлаш бўйича жаҳонда биринчи ўринда (ФОТО) 15 01:05Испания кубоги. “Атлетико” ўз майдонида “Севилья”га ютқазди. “Валенсия” эса ғалаба қозонди 8 01:00Даҳшат! “Реал” ёзда Неймар—Левандовски—Азардан иборат янги трио тузмоқчи 28 01:00Спортчилар ижтимоий тармоқларда 6 00:45Зидан: Ҳамма Роналдуни яхши кўради 10 00:23Англия кубоги. “Челси” — “Норвич” Таркиблар маълум. LIVE 3 00:10Испания кубоги. “Эспаньол” — “Барселона” LIVE 48 00:05Olamsport: Ўзбек боксчиси янгиланган рейтингда бешинчи ўринга чиқиб олди, Шоҳжаҳоннинг олдида қизиқарли таклиф пайдо бўлди 0 00:00Зидан Пересдан “Манчестер Сити” ўйинчисини сотиб олишини сўради 6 23:27“Ювентус”дагиларнинг боши қотди. Ўзил ёки Эриксен? 5 23:12Расман: Тео Уолкотт “Эвертон”га ўтди 16 22:40Санчес “МЮ”га ўтади. Шартнома шартлари аниқ бўлди 10 22:24“Манчестер Сити” бразилиялик Фредни харид қилади 5 22:08Тўпураридан айрилган “Бешиктош” “Лестер” ҳужумчисини сотиб олмоқчи 3\n“Насаф”нинг ОЧЛдаги рақиби йиғинни якунига етказди\n05 янв 19:22\n“Насаф” жамоасининг ОЧЛ-2013 плей офф босқичидаги рақиби Қатарнинг Доха шаҳри “Ал-Жайиш” жамоаси ҳақидаги янгиликлар ҳам мухлисларни қизиқтиришини ҳисобга олиб, бундан буён ушбу жамоага оид янгиликлардан сайтимиз орқали ёритиб боришни мақсад қилдик.\n“Ал-Жайиш” жамоаси бугун Қатар Юлдузлар Лигаси биринчи даврасидан сўнг танаффусда ўзининг Уммонда бўлиб ўтган бир ҳафталик йиғинини якунига етказди.\nЖамоа кеча шунингдек Уммоннинг “Ал-Сувайқ” жамоасига қарши назорат учрашувини ҳам ўтказди. Учрашув дуранг натижа билан 2:2 ҳисобида якун топди. “Ал-Жайиш” жамоасидан голларга франциялик легионер Брюс Кембо Экако ва бразилиялик легионер Вагнер Ренарлар муаллифлик қилган. Аввал 2:1 ҳисобида олдинда бораётган Резван Луческу (“Ал-Жайиш” жамоаси мураббийи) шогирдлари сўнгги дақиқаларида ўз дарвозаларидан тўп олиб чиқишга мажбур бўлишган ва натижада учрашув дуранг натижа билан якунланган.\nУммонда бўлиб ўтган йиғинда жамоанинг 25 футболчиси иштирок этди, булар: Фахд Юнус Ахмад, Иванилдо Родригес, Абдулла Айеш, Андерсон Мартинс, Али Санад Ал-Нуаими, Рами Фаёз, Усам Ризқ, Абдураҳмон Абкар, Жозеф Кей, Мухаммад Абдулла Mтнана, Сеул Ки Го, Вагнер Ренар, Мажид Мухаммад, Мухамад Ал Саид Абдул Муталлиб, Калу Уче, Мухаммад Мунтари, Мухаммад Ал-Жабри, Холид Абдул Рауф, Диаб Аннаби Kембо, Икуко Жерайс, Брюс Кембо Экако, Валид Абдул Раҳмон, Абдулла Ал-Салом, Абдулазиз Ал-Буайнайн, Жассим Шейнин.\nҚатар Юлдузлар Лигаси иккинчи давра учрашувлари 10 январдан давом эттирилади. Шу куни “Ал-Жайиш” жамоаси 14-турни ўз майдонида “Ал-Араби” жамоасига қарши ўтказади.\nУшбу хабар клуб расмий сайтидаги маълумотлар асосида тайёрланди.


17:24 / 24.11.2016\nЕвропарламент аъзолари мазкур масала юзасидан жорий музокараларнинг барчаси музлатилишини бир овоздан қўллаб-қувватлашди. Овоз беришнинг бундай якунлари Анқара ва Европа Иттифоқи ўртасидаги тушунмовчиликларни янада чуқурлаштириши мумкин.\nМазкур резолюциянинг қабул қилинишига турк ҳукуматининг мамлакатда июль ойида бўлиб ўтган ҳарбий тўнтарув ҳаракатига нисбатан "номуносиб" реакцияси сабаб бўлган.\nТуркия ва Европа муносабатлари кўп масалалар бўйича боши берк кўчага кириб қолганди. ЕИнинг Туркия фуқароларига виза режимини эркинлаштиришдан бош тортгани, шунингдек унинг Туркиядаги ҳарбий тўнтарув ҳаракати ва у ердаги террорчи ташкилотларга лоқайд муносабатда бўлганлиги шулар жумласидандир.\nЭслатиб ўтамиз, Туркия ЕИга аъзо бўлишга доир музокараларини 2005 йилда бошлаган.\nТуркия Европа Иттифоқи музлатиш


Буюк Британия мудофаа вазири Қора денгиздаги вазиятга баҳо берди\n23 Iyun 16:35 / Published in Жаҳон\nБуюк Британия Мудофаа вазирлиги Қора денгизда эсминец билан содир бўлган воқеага изоҳ берди\nБирлашган Қироллик Мудофаа вазирлиги раҳбарининг таъкидлашича, Қора денгиздаги эсминец халқаро қонунлар асосида ишлаган.\nБритания томони, эсминец «Украинанинг ҳудудий сувлари орқали бегуноҳ ўтишни» амалга оширганини даъво қилмоқда.\nБирлашган Қироллик халқаро денгиз қонунларига риоя қилишни давом эттиради. Бу ҳақда Буюк Британия мудофаа вазири Бен Уоллес чоршанба куни Британиянинг Дефендер эсминеци билан илгари Қрим ярим оролида содир бўлган воқеани изоҳларкан.\n«Биз авж олдиришга интилмаслигимиз, қўзғатмаслигимиз учун зарур бўлган барча нарсани қиламиз. Аммо биз халқаро ҳуқуқ ва денгиздаги ҳуқуқларимизни ҳурмат қилишдан қочмаймиз», деди у Буюк Британия парламентининг жамоатлар палатасида сўзга чиқиб.\nЧоршанба куни Россия Мудофаа вазирлиги Буюк Британиянинг Дефендер эсминеци Россия Федерациясининг Қримдаги Фиолент бурнига яқин ҳудудий сувларига бостириб киргани ҳақида эълон қилди. Россия ҳарбийлари ва чегарачилари эсминеци ҳаракати йуналиши бўйича огоҳлантирувчи ўт очишди, шундан сўнг у Россия Федерацияси ҳудудий денгизининг чегараларидан чиқиб кетди. Мудофаа вазирлигида Британия кемаси экипажининг ҳаракатлари БМТнинг денгиз ҳуқуқи тўғрисидаги конвенсиясини қўпол равишда бузилиши деб номланди.\nБритания томони, эсминец «Украинанинг ҳудудий сувлари орқали бегуноҳ ўтишни» амалга оширганини даъво қилмоқда. Унинг версиясига кўра, рус ҳарбий хизматчилари кема томон ўқ узишмаган, балки «ўқув машқларини ўтказишган».\nTagged under: БУЮК БРИТАНИЯ, мудофаа вазири, халқаро ҳуқуқбузарлик, ҚИРУВЧИ, ҲУҚУҚ\nТоғли Қорабоғ: аҳоли ўз уйларига қайтмоқда\nҚорабоғда жароҳат олган француз журналистлари Ереванга етказилган\nХитой ЖССТга мутахассисларни киритишга рухсат берди\nТрамп ўзининг шахсий ижтимоий тармоғи ишга тушганини эълон қилди\nБир ўзбекистонлик Қирғизистонга ярим миллион долларлик гиёҳванд моддаларни олиб кирмоқчи бўлган\nМДҲ миссияси раҳбари Ўзбекистондаги сайловларни кузатиш учун Тошкентга келди\nДўстлик боғи реконструкциядан сўнг қайта очилди\nГоскомстат: Ўзбекистон Республикасида қурилиш ишларига деярли 77 триллион сўм сарфланди


“Мисли кўрилмаган тажовуз”. Вашингтон ва Брюссель Европада нимани ўйлаб қўйган? - 22.04.2022, Sputnik Ўзбекистон\n“Мисли кўрилмаган тажовуз”. Вашингтон ва Брюссель Европада нимани ўйлаб қўйган?\nШимолий Альянсда Финляндия ва Швецияни анчадан буён кутишмоқда. Скандинавия яримороли ва Болтиқ денгизининг деярли барча қирғоқ чизиқлари Брюссель назоратига... 22.04.2022, Sputnik Ўзбекистон\nФинляндия ва Швеция Россиянинг махсус операцияси фонида НАТОга аъзо бўлишни қизғин муҳокама қилмоқда. Бир вақтнинг ўзида Брюссель Шарқий Европа қанотини мустаҳкамлаяпти, янги жанговар гуруҳларни кенгайтиряпти ва Москвага қарши чақириқларини кучайтирмоқда. Шимолий Антантика альянсининг сўнгги вақтлардаги фаолияти ҳақида – батафсил.Скандинавия НАТОдаФинляндия бош вазири Санна Мариннинг фикрича, Москва ва Хельсинки ўртасидаги муносабатлар энди ҳеч қачон аввалгидек бўлмайди. Унинг фикрича, “Европа хавфсизлик тизимидаги туб ўзгаришлар” шароитида Шимолий Атлантика алянсига қўшилиш зарур.Швеция Бош вазири Магдалена Андерссон ҳам худди шундай позицияда. Маҳаллий матбуотнинг ёзишича, у аллақачон қарор қабул қилган. Ҳар икки давлат ҳам 29-30 июнь кунлари Мадридда бўлиб ўтадиган НАТО саммитида ариза топшириши кутилмоқда.Альянсда эса Финляндия ва Швецияни анчадан буён кутишмоқда. Бош котиб Йенс Столтенберг уларни иложи борича тезроқ қабул қилишга ваъда берди. Бу шижоат тамомила тушунарли: Скандинавия яримороли ва Болтиқ денгизининг деярли барча қирғоқ чизиқлари Брюссель назоратига ўтади. Россиянинг энг муҳим порт-шаҳри Мурманск эса блок чегараларидан юз километр нарида қолади холос. НАТОнинг фикрича, бу Москвага босим қилишни кучайтиради.Кремль тезда муносиб жавоб қилди. Хавфсизлик кенгаши раҳбарининг ўринбосари Дмитрий Медведевнинг таъкидлашича, НАТОнинг ер устидаги чегаралари майдони икки баробар катталашмоқда. Қуруқликдаги кучлар ва ҳаво мудофаасини гуруҳларини кучайтириш, шунингдек, Финляндия кўрфазида қўшимча денгиз кучларини жойлаштиришга тўғри келади. “Болтиқбўйининг ядровий бўлмаган мақоми ҳақида энди гап бўлиши мумкин эмас: мувозанатни тиклаш керак”, - дея алоҳида таъкидлади у.“Гап Калининград вилоятида ядровий қуролни жойлаштириш ҳақида кетмаяпти- бу эҳтимолий душман чегараларига жуда яқин, - деб аниқлиқ киритди ҳарбий эксперт Алексей Леонков. – Бу Швеция, Финляндия, шунингдек Болтиқбўйи давлатларининг ядровий тўхтатувчи кучларимиз учун қонуний нишонга айланишини англатади. Шарқий қанотБошқа йўналишлардан ҳам Россияга босим ўтказишда давом этишмоқда. Куни кеча Йенс Столтенберг альянс “Россия агрессияси”га қарши туриш учун шарқий қанотда доимий ҳарбий кучларни кенг кўламда жойлаштириш режаларини ишлаб чиқаётганини маълум қилди.Унинг сўзларига кўра, Шимолий Атлантика блоки Москва ҳаракатларининг “узоқ муддатли оқибатларини” зарарсизлантирадиган “туб трансформация жараёнида”. Шарқий Европада НАТОнинг бевосита қўмондонлиги остида ўн минглаб аскар бор.Аввалроқ альянс давлатлари раҳбарлари “Россиянинг халқаро хавфсизлик ва барқарорлик асосларини йўқ қилишга уринишлари”, шунингдек, Кремлга “мувофиқлаштирилган халқаро босим” ўтказишда бирдам эканликларини тасдиқлаган эди.Эслатиб ўтамиз, шунга ўхшаш гуруҳлар 2016 йилда Латвия, Литва, Эстония ва Польшада тузилган эди. Ҳар бирида - мингга яқин штиклар. Шундай қилиб, НАТО Россия чегаралари яқинидаги қўшинлари сонини камида ўн баробарга оширди.Кўпроқ пул ва аскарБундан ташқари, НАТО мамлакатлари қуролланишга кўпроқ пул сарфламоқда. Масалан, Пентагон 778 миллиард доллар- режалаштирилганидан 9,8% кўп пул сарфлайди.Берлин ҳарбий бюджетини энг камида 100 миллиард еврога оширади: мудофаа харажатлари ЯИМнинг икки фоизидан ошади. Пул Ҳарбий ҳаво кучларини қайта жиҳозлашга (хусусан, эскирган Tornado ўрнига Америка F-35 қирувчи самолётларини сотиб олишга) ҳам йўналтирилади.Польша Қуролли кучларидаги ҳарбийлар сонини 300 мингга кўпайтиради. Бу ҳозиргидан икки баробар кўп дегани. Бундан ташқари, вице-премьер Ярослав Качиньский АҚШ ядро қуролини жойлаштиришга тайёр эканлигини билдирди. Россия Федерация Кенгаши вице-спикери Константин Косачев бу ташаббусни “ўта кетган сурбетлик” деб атади. Ахир, НАТО мунтазам равишда Россияни стратегик тўхтатувчи кучларни Беларусга ўтказишдан огоҳлантириб туради.Фидокорликни тақдирлаш сифатида Пентагон уларга анчайин замонавий қуроллар беришни ваъда қилди. Экспертларнинг фикрларига кўра, бу Америка мудофаа компанияларига мисли кўрилмаган даромад келтиради: Оқ уй ҳар доимгидек вазиятдан пул ишлаб олиш имкониятларини қўлдан бой бермаяпти.\nнато, ақш, европа\n17:35 22.04.2022 (янгиланди: 17:36 22.04.2022)\nШимолий Альянсда Финляндия ва Швецияни анчадан буён кутишмоқда. Скандинавия яримороли ва Болтиқ денгизининг деярли барча қирғоқ чизиқлари Брюссель назоратига ўтади. Россиянинг энг муҳим порт-шаҳри Мурмансккача 100 км қолади холос.\nФинляндия ва Швеция Россиянинг махсус операцияси фонида НАТОга аъзо бўлишни қизғин муҳокама қилмоқда. Бир вақтнинг ўзида Брюссель Шарқий Европа қанотини мустаҳкамлаяпти, янги жанговар гуруҳларни кенгайтиряпти ва Москвага қарши чақириқларини кучайтирмоқда. Шимолий Антантика альянсининг сўнгги вақтлардаги фаолияти ҳақида – батафсил.\nФинляндия ва Швеция кўп ўн йиллар давомида нейтрал бўлиб келган ва принципиал жиҳатдан блокдан ташқари мақомга амал қилган. Россиянинг Украинада махсус операцияси бошланганидан сўнг, Скандинавиядаги ушбу давлатларнинг ҳукуматпараст ва мухолифатдаги сиёсий партиялари НАТОга қўшилиш ҳақида гапира бошлади.\nФинляндия бош вазири Санна Мариннинг фикрича, Москва ва Хельсинки ўртасидаги муносабатлар энди ҳеч қачон аввалгидек бўлмайди. Унинг фикрича, “Европа хавфсизлик тизимидаги туб ўзгаришлар” шароитида Шимолий Атлантика алянсига қўшилиш зарур.\nШвеция Бош вазири Магдалена Андерссон ҳам худди шундай позицияда. Маҳаллий матбуотнинг ёзишича, у аллақачон қарор қабул қилган. Ҳар икки давлат ҳам 29-30 июнь кунлари Мадридда бўлиб ўтадиган НАТО саммитида ариза топшириши кутилмоқда.\nАльянсда эса Финляндия ва Швецияни анчадан буён кутишмоқда. Бош котиб Йенс Столтенберг уларни иложи борича тезроқ қабул қилишга ваъда берди. Бу шижоат тамомила тушунарли: Скандинавия яримороли ва Болтиқ денгизининг деярли барча қирғоқ чизиқлари Брюссель назоратига ўтади. Россиянинг энг муҳим порт-шаҳри Мурманск эса блок чегараларидан юз километр нарида қолади холос. НАТОнинг фикрича, бу Москвага босим қилишни кучайтиради.\nКремль тезда муносиб жавоб қилди. Хавфсизлик кенгаши раҳбарининг ўринбосари Дмитрий Медведевнинг таъкидлашича, НАТОнинг ер устидаги чегаралари майдони икки баробар катталашмоқда. Қуруқликдаги кучлар ва ҳаво мудофаасини гуруҳларини кучайтириш, шунингдек, Финляндия кўрфазида қўшимча денгиз кучларини жойлаштиришга тўғри келади. “Болтиқбўйининг ядровий бўлмаган мақоми ҳақида энди гап бўлиши мумкин эмас: мувозанатни тиклаш керак”, - дея алоҳида таъкидлади у.\n“Гап Калининград вилоятида ядровий қуролни жойлаштириш ҳақида кетмаяпти- бу эҳтимолий душман чегараларига жуда яқин, - деб аниқлиқ киритди ҳарбий эксперт Алексей Леонков. – Бу Швеция, Финляндия, шунингдек Болтиқбўйи давлатларининг ядровий тўхтатувчи кучларимиз учун қонуний нишонга айланишини англатади.\nАввалроқ, биз ракета билан нишонга олишимиз мумкин бўлган яқин давлатлар Польша ва Норвегия эди. Бироқ, Швеция ва Финляндиянинг НАТОга қўшилиши бизга Украинанинг аъзо бўлиши каби хатарли эмас. Барибир Скандинавия мамлакатлари ҳукуматида анча адекват одамлар турибди. Улар билан ҳудудий баҳслар йўқ. Шундай экан, глобал миқёсда кучлар мувозанати ўзгариши даргумон”.\nБошқа йўналишлардан ҳам Россияга босим ўтказишда давом этишмоқда. Куни кеча Йенс Столтенберг альянс “Россия агрессияси”га қарши туриш учун шарқий қанотда доимий ҳарбий кучларни кенг кўламда жойлаштириш режаларини ишлаб чиқаётганини маълум қилди.\nУнинг сўзларига кўра, Шимолий Атлантика блоки Москва ҳаракатларининг “узоқ муддатли оқибатларини” зарарсизлантирадиган “туб трансформация жараёнида”. Шарқий Европада НАТОнинг бевосита қўмондонлиги остида ўн минглаб аскар бор.\nАввалроқ альянс давлатлари раҳбарлари “Россиянинг халқаро хавфсизлик ва барқарорлик асосларини йўқ қилишга уринишлари”, шунингдек, Кремлга “мувофиқлаштирилган халқаро босим” ўтказишда бирдам эканликларини тасдиқлаган эди.\n“Россиянинг фаоллигига жавобан биз НАТОнинг мудофаа режасини ишлаб чиқдик, жавоб бериш кучлари бўлинмаларини жойлаштирдик ва шарқий қанотимизга 40 минг аскардан иборат контингентни, шунингдек, ҳаво ва денгиз кучларининг бевосита қўмондонлиги остидаги асосий воситаларни жойлаштирдик, - дейилади қўшма баёнотда. “Шунингдек, Болгария, Венгрия, Руминия ва Словакияда тўртта қўшимча кўпмиллатли жанговар гуруҳлар тузмоқдамиз”.\nЭслатиб ўтамиз, шунга ўхшаш гуруҳлар 2016 йилда Латвия, Литва, Эстония ва Польшада тузилган эди. Ҳар бирида - мингга яқин штиклар. Шундай қилиб, НАТО Россия чегаралари яқинидаги қўшинлари сонини камида ўн баробарга оширди.\nКўпроқ пул ва аскар\nБундан ташқари, НАТО мамлакатлари қуролланишга кўпроқ пул сарфламоқда. Масалан, Пентагон 778 миллиард доллар- режалаштирилганидан 9,8% кўп пул сарфлайди.\nБерлин ҳарбий бюджетини энг камида 100 миллиард еврога оширади: мудофаа харажатлари ЯИМнинг икки фоизидан ошади. Пул Ҳарбий ҳаво кучларини қайта жиҳозлашга (хусусан, эскирган Tornado ўрнига Америка F-35 қирувчи самолётларини сотиб олишга) ҳам йўналтирилади.\nПольша Қуролли кучларидаги ҳарбийлар сонини 300 мингга кўпайтиради. Бу ҳозиргидан икки баробар кўп дегани. Бундан ташқари, вице-премьер Ярослав Качиньский АҚШ ядро қуролини жойлаштиришга тайёр эканлигини билдирди. Россия Федерация Кенгаши вице-спикери Константин Косачев бу ташаббусни “ўта кетган сурбетлик” деб атади. Ахир, НАТО мунтазам равишда Россияни стратегик тўхтатувчи кучларни Беларусга ўтказишдан огоҳлантириб туради.\nУкраинадаги ҳарбий ҳаракатлардан буён альянснинг кўпгина мамлакатлари ўз арсеналарини янгилаб олишга қарор қилди. Словакия, Чехия, Руминия, Польша ва бошқа иттифоқдошлар Вашингтон чақириғига лаббай деб жавоб берди ва Киевга эски совет техникасини юборди.\nФидокорликни тақдирлаш сифатида Пентагон уларга анчайин замонавий қуроллар беришни ваъда қилди. Экспертларнинг фикрларига кўра, бу Америка мудофаа компанияларига мисли кўрилмаган даромад келтиради: Оқ уй ҳар доимгидек вазиятдан пул ишлаб олиш имкониятларини қўлдан бой бермаяпти.


Ўзбекистон янги минтақавий марказ очишни таклиф этди\n01 март 2021, Тошкент вақти: 15:29\nТўлқин 30 январь куни Ўзбекистон ташқи ишлар вазирининг биринчи ўринбосари Владимир Норов ва Вазирлар Маҳкамаси ҳузуридаги Гиёҳванд моддаларни назорат қилиш миллий маркази директори Камол Дўсметов 2003 йилда мамлакатда наркотраффикка қарши кураш натижалари бўйича брифинг ўтказди.\nБрифингда гиёҳванд моддаларнинг Ўзбекистондан ноқонуний олиб ўтилишига қарши кескин кураш олиб борилаётгани, шунга қарамай, Афғонистонда етиштирилган “оғу”нинг катта қисми (тахминан 30 фоизи) Марказий Осиё мамлакатларидан ўтказилаётгани қайд этилди. Маълумотларга кўра, 2003 йилда Афғонистонда 3600 тонна афюн етиштирилган. Бу аввалги йилдагидан 200 тонна кўпдир.\nТадбир ташкилотчилари бу борадаги курашнинг самарали бўлиши учун Марказий Осиёда Минтақавий ахборот-мувофиқлаштириш маркази тузиш ташаббусини илгари сурди.\nВ.Норовнинг сўзларига қараганда, Ўзбекистонда гиёҳвандлик воситалари, психотроп моддаларнинг ноқонуний айланиши ва уларни истеъмол қилишга қарши кураш бўйича 2002-2005 йилларга мўлжалланган давлат дастури мавжуд. Шу дастур асосида амалга оширилган тадбирлар чоғида 2003 йилда кўплаб наркокурьерлар ушланган. Хусусан, К.Дўсметовнинг айтишича, ўтган йили Ўзбекистон ҳудудидан гиёҳванд моддаларни олиб ўтиш билан боғлиқ 9 мингга яқин жиноят фош қилинган.\nМаълумотларга кўра, Ўзбекистон ҳудудидан олиб ўтилган наркотик моддалар Россия ва Европа давлатларига жўнатилади. Бироқ бу транзит Ўзбекистонда ҳам из қолдириши, яъни гиёҳвандлар сонининг ортишига олиб келиши табиий. Брифингда Ўзбекистонда нотиббий йўл билан гиёҳванд моддалар қабул қилувчилар сони 30 минг кишидан ортиқ экани айтиб ўтилди.\nВ.Норовнинг таъкидлашича, ўтган йили Европада 1 грамм героиннинг нархи 700 доллардан 300 долларгача пасайган. Бу эса Европага аввалги йиллардагидан кўра кўпроқ наркотик модда кириб келганидан далолатдир.


“Пул бўлса чангалда шўрва”. “Челси” клубни менсимаган суперюлдуз келишига ишонмоқда\n6 март, 2021, 19:45\nПул кўп нарсани ҳал қилади\n“Боруссия” тўпурари Эрлинг Холанд яқинда “Челси”ни суперклуб даражасида қабул қилмаслигини ва шу боис, бу жамоага ўтмаслигини таъкидлаганди. Шунга қарамай, “Челси” раҳбарияти норвегиялик ҳужумчи учун курашда ўзини фаворит санамоқда.\n“Челси” Холандга даъвогарлик қилаётган “Реал” ва “Барселона” каби клублардан фарқли равишда молиявий жиҳатдан юқори имкониятга эга эканига ишонмоқда. Шунинг учун ҳам “аристократлар” дортмундликларнинг 110 миллион евро миқдорида белгилаган нархини ёзда тўлашга тайёр.\n“Челси” хўжайини Роман Абрамович Дидье Дрогба кетганидан буён давом этиб келаётган тўпурар ҳужумчи муаммосини Холанд билан узоқ муддатли шартнома тузиш орқали ҳал этмоқчи.\nХоланд “Боруссия”га ўтганидан бери 43 та учрашувда 45 та гол уришга эришди.